Promena adrese vaše firme u Sloveniji • DATA d.o.o.\nEU, Osnivanje poduzeća, Slovenija Osnivanje firme u Sloveniji i EU, Otvaranje preduzeća u Sloveniji, registracija firme u Sloveniji\nPromena adrese vaše firme u Sloveniji nije komplikovan postupak. Da li već imate preduzeće ili planirate da pokrenete posao u Sloveniji? Imati adresu kompanije obavezan je deo procesa registracije firme. Ali da li je kasnije moguće promeniti adresu? Koji su koraci za promenu adrese kompanije?\nPromena adrese : koja je poslovna adresa kompanije u Sloveniji?\nDa biste registrovali bilo koju vrstu kompanije u Sloveniji, morate imati poslovnu adresu u Sloveniji, gde bi bilo smešteno poslovno sedište kompanije. Za većinu delatnosti može biti i komercijalni ili stambeni prostor. Kasnije možete izvršiti i izmenu ove adrese, ali bez nje ne možete da registrujete preduzeće. Ova adresa preduzeća biće navedena u vašoj prepisci i sva pošta kompanije će doći tamo, zajedno sa mogućim inspekcijama za preduzeće.\nDa biste registrovali firmu na određenoj adresi, potrebna je saglasnost vlasnika prostorija. Ta osoba može ili doći sa vama na registraciju kompanije ili overiti izjavu da vam dozvoljava da tamo registrujete firmu. Overa izjave vlasnika vrši se kod notara ili administrativne jedinice u Sloveniji.\nPromena adrese kompanije u Sloveniji za društvo sa ograničenom odgovornošću\nAko imate d.o.o. preduzeće i želite da izmenite adresu kompanije, morali biste da promenite akt o osnivanju. Unutar akta će se naći i izjava o promeni adrese. Ako je jedna osoba vlasnik d.o.o., gde su akcionar i zastupnik ista osoba, samo ta osoba mora doći na ovlašćenu VEM tačku u Sloveniji da promeni adresu. U DATI takođe imamo odobrenje da vršimo te izmene, zajedno sa registracijom kompanije na našoj VEM tački.\nPromena adrese preduzeća u kompaniji d.o.o. sa više osoba\nAko društvo sa ograničenom odgovornošću ima više od jednog akcionara i želelo bi da izmeni adresu kompanije, prvo bi morali da provere datum registracije preduzeća. U starijim kompanijama registracije je obavljao notar i u tim slučajevima ćete takodje morati da izvršite promenu kod notara ji ili da promenite akt osnivanja vaše kompanije.\nAli u slučaju novijih kompanija, najverovatnije je da je kompanija registrovana na VEM tački. U tom slučaju, izmene adrese kompanije mogu se ugovoriti na bilo kojoj VEM tački u Sloveniji.\nPravni zastupnik kompanije mora doći do VEM tačke zajedno sa svojim pasošem i saglasnošću vlasnika. Sud će poslati obaveštenje o promeni adrese kompanije u roku od nekoliko dana od potpisivanja dokumenata.\nElektronska vinjeta u Sloveniji – na volju već od decembra 25/10/2021


Usvojeni zaključci NSRS: Ukinuti visokog predstavnika i mirni razlaz u BiH – Minber\nožu. 10, 2021 at 9:28 pm\nUsvojeni zaključci NSRS: Ukinuti visokog predstavnika i mirni razlaz u BiH\nEdin 1 godina ago 305 views\nUvojena je i informacija o primjeni Aneksa 10 Dejtonskog mirovnog sporazuma.\nZa predložene materijale glasalo je 49 poslanika, a jedan je bio protiv.\nNarodna skupština zadužuje Vladu Republike Srpske da formira međunarodni pravni tim sa ciljem podnošenja tužbi protiv visokih predstavnika koji su, kršeći Dejtonski sporazum i njegov Aneks 10, kršili međunarodno pravo zloupotrebljavajući svoj mandat, te konstatuje da “prestaje potreba i za vojnim dijelom misije po Aneksu 1A Dejtonskog sporazuma”.\nPrema prvom zaključku, Narodna skupština konstatuje da su u skladu sa Aneksom 10 Opšteg okvirnog sporazuma za mir u BiH, čiji potpisnik je i Republika Srpska, samo strane ugovornice nadležne da “traže postavljanje visokog predstavnika… kako bi pomogao stranama u njihovim naporima da mobilišu te, po potrebi koordinišu aktivnostima organizacija i agencija koje su uključene u civilne aspekte mirovnog rješenja, izvršavajući navedene zadatke…”.\nPrema zaključku, nelegalni i nepromišljeni diktati visokog predstavnika nanijeli su nemjerljivu štetu funkcionalnosti i političkoj kulturi BiH, urušavajući u velikoj mjeri poštovanje vladavine prava.\nU zaključku se navodi da to obuhvata “prihvatanje ograničenja mandata definisanih Aneksom 10, prihvatanje činjenice da se nadležnost visokog predstavnika odnosi isključivo na tumačenje Aneksa 10, poštovanje i primjenu Ustava BiH, uključujući odredbe kojima se uređuju demokratski postupak donošenja zakona i garancije zaštite ljudskih prava građana BiH”.\n“Imajući u vidu značajna kršenja Aneksa 10 od visokih predstavnika nastala samovlasnim proširenjem ovlašćenja jasno određenih u Aneksu 10, kao i dugotrajnu praksu zanemarivanja vladavine prava i Ustava BiH od visokog predstavnika, Republika Srpska ne pristaje na prihvatanje nezakonitih diktata visokog predstavnika”, naglašava se u zaključku.\n“S tim u vezi, Narodna skupština Republike Srpske smatra da su dosadašnja nominovanja, izbor i potvrđivanje visokog predstavnika suprotna Aneksu 10, nedovoljno transparentni, jer nije uvažavana neophodnost konsultacija i pribavljanja saglasnosti strana, kako je predviđeno Aneksom 10. Ovo predstavlja dovoljan osnov za odbacivanje bilo kog imenovanja visokog predstavnika bez procedure predviđene Aneksom 10”, dodaje se u zaključku.\n“Narodna skupština Republike Srpske zadužuje Vladu Republike Srpske da formira međunarodni pravni tim sa ciljem podnošenja tužbi protiv visokih predstavnika koji su, kršeći Dejtonski sporazum i njegov Aneks 10, kršili međunarodno pravo zloupotrebljavajući svoj mandat”, navodi se u petom zaključku.\n“Nakon 25 godina mira u BiH, krajnje je vrijeme da Kancelarija visokog predstavnika bude zatvorena i da odgovornost za budućnost i funkcionisanje BiH postane isključivo pravo i nadležnost naroda u BiH i njihovih političkih predstavnika, bez stranog uplitanja ili druge vrste ugrožavanja demokratskih procesa i mehanizama propisanih Ustavom BiH”, dodaje se u zaključku.\n“To potvrđuje i činjenica da je od prvobitnih 60.000 vojnika misije IFOR, koje je mijenjala ime u SFOR, već godinama u BiH samo ograničeni kontingent evropske misije EUfOR sa 600 vojnika”, pojašnjava se u zaključku.\n“Ako to ne bude na dnevnom redu u skorije vrijeme, treba pokrenuti razgovore o mirnom razlazu, u skladu sa Poveljom UN koja garantuje svakom narodu pravo na samopređeljenje i Međunarodnim paktom o građanskim i političkim pravima i Paktom o privrednim, socijalnim i kulturnim pravima, koji su prema Aneksu jedan na Aneks četiri, sastavni dio Ustava BiH”, ističe se u tom zaključku.\n“Da bi postigli svoje ciljeve, svi narodi mogu slobodno da raspolažu svojim bogatstvima i svojim prirodnim izvorima, bez štete po obaveze koje proističu iz međunarodne privredne saradnje, zasnovane na principu uzajamnog interesa i međunarodnog prava. Jedan narod ne može ni u kom slučaju da bude lišen svojih vlastitih sredstava za život. Države članice ovog pakta, uključujući tu i one države koje su odgovorne za upravljanje nesamostalnim teritorijama i teritorijama pod starateljstvom, dužne su da pomažu ostvarenje prava naroda na samoopređeljenje i da poštuju ovo pravo shodno odredbama Povelje UN”, navedeno je u citatu.\nZaključake su potpisali predsjednici klubova poslanika SNSD-a Igor Žunić, Demosa Spomenka Stevanović, SP Dalibor Stević, NDP-NPS Dragan Čavić i US Kostadin Vasić.\nEdin 10 ožujka, 2021\nDa li je islam “najmlađa” religija?\nOHR o usvojenim zaključcima NSRS-a: Niste nadležni


Cilj Odbora za zdravlje – proširenje dijagnostike | Opština Višegrad\nCilj Odbora za zdravlje – proširenje dijagnostike\nPredsjednik Odbora za zdravlje opštine Višegrad Goran Lončarević rekao je danas Srni da je cilj rada ovog odbora proširenje usluga Doma zdravlja i unapređenje zdravstvene zaštite na području ove lokalne zajednice.\n„Cilj nam je da naše kapacitete, koji nisu mali, proširimo i da radimo sve ono što je moguće kako bi to stavili u funkciju. To se prije svega odnosi na proširenje dijagnostike, usluga iz domena rehabilitacije, na pružanje usluga iz domena kurativnog djelovanja, s posebnim akcenatom na prevenciji“, istakao je Lončarević.\nOn je rekao da je današnja sjednica samo nastavak onoga što je započeto i da je razmatrano mnogo bitnih tema.\n„Nastavili smo da radimo na dogovaranju saradnje između Fonda zdravstvenog osiguranja Republike Srpske i Doma zdravlja u Višegradu, a bilo je riječi o ugovaranju usluga Doma zdravlja za ovu godinu i uređivanju odnosa sa Fondom zdravstvenog osiguranja sa strukturama koje finansiraju zdravstvenu zaštitu, odnosno sa resornim ministarstvom i lokalnom zajednicom“, naveo je Lončarević.\nPrema njegovim riječima, u Odboru imaju dobar ambijent za rad, kao i dobru komunikaciju i razumijevanje sa lokalnom zajednicom.\n„Predstavnici određenih populacionih grupa koje čine Odbor, načelnik opštine Višegrad i menadžeri Doma zdravlja, svi radimo na istom zadatku, a to je unapređenje zdravstvene zaštite na području ove opštine“, istakao je Lončarević.\nOn je podsjetio da je Dom zdravlja u Višegradu prošle godine realizovao pilot-projekat prevencije, te da je na osnovu toga urađen projektni dokument koji podrazumijeva nastavak aktivnosti na polju prevencije.\n„Pokušavamo da ponudimo naš projekat Ministarstvu zdravlju i Fondu zdravstvenog osiguranja, a uklopili smo se i u Akcioni plan prevencije nezaraznih bolesti od 2019-2025. godine koji je uradila Vlada Srpske“, istakao je Lončarević, napominjući da bi građani opštine Višegrad imali veliki benefit od toga.


LG QuadWash mašina za pranje sudova\nAug 10, 2021 LG\nKada bi se uspostavila neka vrsta nagrade za uređaje koji nam najviše olakšavaju svakodnevni život, mašina za pranje sudova bi svakako bila među favoritima. U razvijenim zemaljama je postala standardni deo kuhinje, gotovo kao frižider ili šporet, iz sasvim razumljivih razloga. Dok se ukućani bave prijatnijim aktivnostima, sudovi su besprekorno oprani, zbog čega je za mnoge porodice, posebno one brojnije, uređaj kog bi se nerado odrekli.\nZašto je LG QuadWash™ tehnologija san svake mašine za sudove?\nNove generacije mašina za pranje sudova donose velika unapređenja koja znače još efikasnije pranje i jednostavniju upotrebu. Takva je i LG QuadWash™ mašina sa TrueSteam™ tehnologijom. Ekskluzivna LG QuadWash™ tehnologija čisti suđe neverovatno brzo pomoću prskalica sa četiri kraka umesto uobičajena dva. Oni se takođe rotiraju u više smerova, samim tim mlazovi vode pod visokim pritiskom ravnomerno dopiru do svih uglova, ne dozvoljavajući da u šerpama i činijama ostanu i najmanji tragovi hrane.\nUz pomoć funkcije dvozonskog pranja moguće je podesiti različitu jačinu mlaza na različitim nivoima da bi se zaštitilo najosetljivije posuđe, tako da se u isto vreme na donjoj rešetki mogu prati jako zaprljane šerpe, a na gornjoj najfinije čaše.\nTrue Steam™ tehnologija za savršen sjaj\nZahvaljujući LG TrueSteam™ tehnologiji posuđe je besprekorno čisto i bez nepoželjnih fleka od vode koje se često javljaju kod manje efikasnih uređaja. Snažan mlaz pare na početku ciklusa rastvara i najtvrdokorniju prljavštinu, dok drugi mlaz pare uklanja do 60 % fleka od vode za vreme procesa sušenja. Para snažno deluje ali je u isto vreme nežna prema osetljivom posuđu.\nNije uvek lako rasporediti na police šerpe različitih veličina i glomazne posude. Taj problem se kod novih LG modela mašina reševa krajnje pojednostavljenim podešavanjem visine polica. Čak se i držači tanjira mogu spustiti, čime dobijate više prostora i mogućnost pranja više komada odjednom.\nEkologija i dezinfekcija na prvom mestu\nTemperatura u unutrašnjosti LG mašine dostiže do 80 °C tokom ciklusa ispiranja, koji omogućava vrhunsku higijensku negu posuđa, što je danas važnije nego ikada. Iako se nekima može učiniti da detaljno ručno pranje posuđa nema premca, sunđeri često sadrže veliku količinu aktivnih bakterija tako da i temeljno oprani tanjiri i pribor za jelo neće biti onako čisti kako očekujemo..\nModerne mašine za posuđe osim što štede vreme i sterilišu posuđe predstavljaju i ekološki prihvatljivije rešenje u odnosu na ručno pranje, jer troše manje vode.\nNečujan mod za potpuni ugođaj\nJoš jedna velika predstnost LG QuadWash™ mašina je izuzetno tih rad, što je veoma važno budući da je najčešće uključujemo noću zbog uštede struje ili u večernjim satima dok se opuštamo uz film ili knjigu. Zahvaljujui inverter Direct Drive motoru, za koji inače važi desetogodišnja ograničena garancija, ova mašina jedna je od najtiših u svojoj klasi. Takođe štedi struju, jer u poređenju sa standardnim motorima Inverter Direct Drive motor ima najviši razred energetske efikasnosti.\nKao i većina inovativnih LG uređaja za domaćinstvo, i ovaj ima opcije pametnog povezivanja i podešavanja na daljinu putem aplikacije Thinq na mobilnom telefonu. Tako možete podiseti podsetnik za pranje same mašine posle 30 ciklusa, aktivirati smart dijagnozu za efikasno otklanjanje kvarova ili personalizovati cikluse pranja posuđa.


Dan online - Ekonomija: - 2018-10-22\nEkonomija - datum: 2020-02-26 PORESKA UPRAVA PRVILEGOVANIM BIZNISMENIMA GODINAMA TOLERIŠE NEPLAĆANJE PORESKOG DUGA\nĐukanović i Brković Milove tajkune ne diraju, Crkvi kreću na imovinu Tri firme biznismena Dragana Brkovića i nekoliko državnih preduzeća – ŽPCG, ŽICG, 13. jul Plantaže, Rudnik uglja... godinama državi duguju višemilionske iznose za porez i Poreska uprava ih ne naplaćuje, dok, sa druge strane, od Mitropolije crnogorsko-primorske (MCP) dugove hoće da naplati uzimanjem imovine\nPoreska uprava (PU) godinama toleriše neplaćanje poreskog duga privilegovanim biznismenima u zemlji, koji su povezani sa vrhom vladajuće Demokratske partije socijalista (DPS) i predsjednikom države Milom Đukanovićem. Dok privilegovane tajkune ne diraju i omogućavaju im plaćanje duga na rate, PU, sa druge strane, planira da od Mitropolije crnogorsko-primorske (MCP) dugove naplati uzimanjem imovine. Direktor PU Miomir M. Mugoša kazao je prije nekoliko dana da MCP duguje državi milione i zaprijetio prinudnom naplatom.\n– Mjere prinudne naplate se ne primjenjuju na vjerske objekte, već isključivo na objekte opšte namjene, kao što su stanovi i hoteli – rekao je Mugoša.\nPU, međutim, tako dosledna u poštovanju propisa nije bila godinama prema kompanijama biznismena Dragana Brkovića, koji važi za kuma predsjednika države.\nNa „crnoj listi“ najvećih poreskih dužnika nalaze se čak tri Brkovićeve kompanije. Radi se o firmama „Vektra Jakić“ – 7,8 miliona duga za porez, „Vektra Montenegro“ – 4,6 miliona eura duga za porez i „Vektra Boka“ 1,1 milion eura duga za porez. Omogućen im je reprogram poreskih potraživanja, odnosno plaćanje duga na rate. Kako Brković ni nakon što mu je omogućen reprogram nije plaćao dugove državi, rješenja o reprogramu su ukinuta naknadno, i to nakon reakcije javnosti za dvije njegove firme – „Vektra Jakić“ i „Vektra Montenegro“, dok je reprogram firmi „Vektra Boka“ još na snazi. Dragan Brković u Crnoj Gori posjeduje i kompaniju „Imperijum Montenegro“, koja se nesmetano bavi proizvodnjom vina, dok, sa druge strane, desetine miliona duguje državi i poslovnim bankama. Poreska uprava nije bila dosledna ni sa državnom avio-kompanijom „Montenegroerlajnz“ (MA), koja je državi dužna čak 21,8 miliona eura za poreze i doprinose na lična primanja. I pored toga Vlada je odlučila da pomogne MA sa čak 155 miliona eura poreskih obveznika, bez adekvatne garancije da će taj novac omogućiti da ta kompanija posluje pozitivno. Poreska uprava je godinama bila nezainteresovana i prema brojnim drugim državnim kompanijama – ŽPCG, ŽICG, „13. jul Plantaže“, Rudniku uglja... koje takođe duguju milionske iznose, a prema kojima nije preduzeta mjera prinudne naplate na imovini, već je nekima omogućeno i plaćanje duga na rate.\nDug 2,1 milion, reprograma a ni prinudne naplate nema\nNa „crnoj listi“ poreskih dužnika za poreze i doprinose na lična primanja iz oktobra prošle godine nalazi se i kompanija AD „Održavanje željezničkih voznih sredstava“ sa dugom od oko 2,1 milion eura. Radi se o kompaniji kojoj Poreska uprava, takođe, godinama toleriše milionska dugovanja i koja nije ušla u reprogram za vraćanje duga državi na rate.\nObavezna rezerva 259,3 miliona\nPlatni promet 1,41 milijardu\nAustrijski model registracije vozila\nZa pet godina nedozvoljeno potrošili 122 miliona eura\nEurosuper 95 među najskupljim u regionu\nKupovna moć ni pola EU prosjeka\nBolja veza sjevera i juga\nRazmatrana strategija za razvoj šuma\nPrijave do 30. novembra\nSvjetska ekonomija u gorem položaju nego 2008


14.02.2020 u 16:57\nNemački predsednik kritikovao administraciju SAD\nNemački predsednik Frank-Valter Štajnmajer kritikovao je danas administraciju SAD na bezbednosnoj konferenciji u Minhenu zbog toga što izgleda da odbacuje „čak i ideju međunarodne zajednice”. Štajnmajer je ovo rekao u uvodnom govoru na otvaranju Minhenske bezbednosne konferencije, međunarodnom skupu stranih i bezbednosnih čelnika kome ove godine prisustvuju američki državni sekretar i ministar odbrane. Štajnmajer je izrazio žaljenje zbog „sve destruktivnije dinamike u globalnoj politici”.„Iz godine u godinu sve više se udaljavamo od cilja međunarodne saradnje radi stvaranja mirnijeg sveta. Ideja takmičenja velikih sila trenutno dominira ne samo strateškim dokumentima našeg vremena već označava i novu realnost širom sveta”, rekao je Štajmajer, koji je bivši ministar spoljnih poslova\n10.12.2019 u 08:02\nPutin i Zelenski o krizi u Ukrajini, tranzitu gasa, razmeni zarobljenika\nU Jelisejskoj palati u Parizu završen je samit lidera „Normandijske četvorke”. Predsednik Rusije Vladimir Putin, predsednik Ukrajine Vladimir Zelenski, predsednik Francuske Emanuel Makron i nemačka kancelarka Angela Merkel sastali su se kako bi razmatrali situaciju u Ukrajini. Razgovori su, kako prenosi Sputnjik, trajali pet i po sati, uključujući i prekid od sat i po za bilateralni sastanak predsednika Rusije i Ukrajine. Predsednik Rusije izjavio je da je rad „normandijskog samita“ bio veoma koristan. „Veoma smo zahvalni liderima Francuske i Nemačke što su posvetili toliko pažnje ovom pitanju i uložili toliko napora kako bi se postiglo konačno rešenje. Sa svoje strane, Rusija će učiniti sve da doprinese ovom poslu”, istakao je Putin Putin je naveo da je u zajedničkoj izjavi\n04.11.2019 u 11:44\nVučić: Za dva-tri meseca moguć nastavak dijaloga\nVerujem da ćemo po pitanju Kosova i Metohije uskoro, za dva ili tri meseca, imati stvorene uslove za nastavak dijaloga, od kojeg mi očekujemo da vodi kompromisnom rešenju, rekao je predsednik Aleksandar Vučić posle razgovora sa Metjuom Palmerom, zamenikom pomoćnika državnog sekretara SAD i specijalnim predstavnikom za Zapadni Balkan. „Zadovoljan sam razgovorom s Palmerom, jer smo razmotrili sva sporna pitanja, odlučni da pronalazimo rešenja koja bi omogućila bolje bilateralne odnose Srbije i SAD i konstruktivan pristup i pokušaj u odnosima s Prištinom da se vratimo dijalogu”, rekao je predsednik Vučić, preneo je Tanjug. Prema njegovim rečima, mi želimo da dijalog bude ozbiljan, odgovoran i da vodi ka kompromisnom rešenju. „Srbija je spremna za kompromise i neće biti spremna za sopstveno ponižavanje i nipodaštavanje svog naroda na KiM, kao i cele države”, istakao je Vučić na zajedničkoj konferenciji za štampu.\n31.05.2020 u 15:08


Najavljeni letovi iz Saudijske Arabije i nova linija Tivat-Kraljevo - Radio Tivat\nNajavljeni letovi iz Saudijske Arabije i nova linija Tivat-Kraljevo\nČlan Odbora direktora Aerodroma CG Branko Vuković kazao je da je nakon sajma u Beogradu potvrđena avio-linija Niš-Tivat, a uspostavljena nova linija Tivat-Kraljevo. On je u jutarnjem programu TVCG kazao da očekuju goste iz Saudijske Arabije budući da je turoperater iz te zemlje najavio tri leta sedmično za Tivat tokom ljeta. Vuković je dodao i da je kroz Aerodrome tokom prethodne godine prošlo 1,3 miliona putnika, što je 50 odsto više nego lani.\nAerodromi CG pregovaraju sa rumunskom avio-kompanijom, sa turoperaterom iz Saudijske Arabije.\n” Turoperater iz Saudijske Arabije najavio je čak da bi ljeti imao tri leta sedmično ka Tivtu, sada već najavljuju da bi da lete i ka Podgorici. Sada se već nadamo da ćemo sa tih destinacija nadoknaditi sve što smo izgubili iz Rusije i Ukrajine”, kazao je Vuković.\nU Aerodromima su veoma zadovoljni poslovanjem u prethodnoj godini.\n“Imali smo puno posla, mnogo smo radili. Imali smo oko 1,3 miliona putnika što je više od 50 odsto u odnosu na prethodnu godinu. Sada se očekivanja mijenjaju zbog rata u Ukrajini, ali trudićemo se da to nadomjestimo drugim destinacijama”, rekao je Vuković i dodao da su Aerodromi u procesu sertifikacije i da će to promijeniti sliku o Aerodromima Crne Gore.\nDanas “Luštica Bay Fashion Show”\nDanas "Luštica Bay Fashion Show"


Konjufca je na sastanku predsednika parlamentarnih odbora rekao da proces dijaloga traje već deset godina, a da se Priština optužuje za nesprovodenje sporazuma.\n- Srbija smatra da ima stratešku poziciju, a zapravo ima dvostruke standarde - ocenio je Konjufca dodajući da je potrebno da prištinske institucije shvate da nisu tu samo da bi preispitale koliko je neophodna primena sporazuma, navodi Ekonomija onlajn.\n"NISMO SE SAGLASILI NI OKO ČEGA" Vučić nakon sastanka sa Kurtijem: Došao je da me pita "kada ćeš da priznaš Kosovo", rekao sam NIKAD\nPrema njegovim rečima, pomaka u dijalogu mora da bude kako bi tzv. Kosovo priznale pojedine države.\n- Države koje nisu priznale Kosovo predočile su da neće promeniti svoj stav o nepriznavanju dok nas Srbija ne bude priznala - rekao je Konjufca, prenosi Kosovo onlajn.\n"NEĆEMO PLATITI TERITORIJOM" Kurti: Ne želim da Kosovo zavisi od priznanja Srbije


Priča o stvaranju jedne od najboljih linija kompanije Mercedes svih vremena - Muški magazin - trendovi, fitness, lifestyle, saveti, devojke...\nPriča o stvaranju jedne od najboljih linija kompanije Mercedes svih vremena\nDeluje da poštovanje prema W124 mašinama iz jedne od najvoljenijih Mercedes-Benz linija sedan modela, sa serijama verovatno najbolje projektovanih modela ikada, iz dana u dan sve više raste…\nMeđutim, sada uz pomoć Džejsona Kamisa, možemo se podsetiti priče jednog posebnog izdanja W124 linije, tačnije njene 500E varijante. Ovaj posebni automobil projektovan je od strane kompanije Porsche kako bi pobedio BMW M5 na autobanu, ali je na kraju završio kao nešto daleko više od sportskog salona velikog motora - on je postao jedan od naprefinjenijih sedana koji su ikada došli iz Nemačke.\nKada je W124 linija debitovala, ona je posedovala revolucionaran dizajn, iz perioada u slavnoj istoriji kompanije Mercedes kada su inžinjeri nadmašivali računovođe. Ovaj automobil posedovao je vučni koeficijent od svega 0,26, revolucionarni sistem brisača, visok kvalitet izgradnje i brojne bezbednosne karakteristike.\nIstovremeno, kompanija Mercedes susretala se sa jakom konkurencijom koja je dolazila sa istoka, tačnije od strane kompanije Lexus, koja je lansirala svoj LS400 model, uništavajući gotovo četvrtinu njene prodaje tokom noći. Pored toga, trokraka zvezda je i dalje tragala za odgovorom na E34 540i i M5 modele svog prvog i najvećeg rivala iz Bavarije.\nRešenje problema kompanije Mercedes bilo je postavljanje V8 agregata u W124 liniju, ali ne bilo kog V8 motora. M119 mašina predstavlja istu onu, samo sa manje turbo dodataka, koja je osvojila Le Mans 24 Hours trku ispod haube Sauber C9 modela. Ne samo da se ova osmocilindrična jedinica pokazala brza i pouzdana, već takođe i bolja na dino testu nakon iscrpljujuće trke od bilo koje u istoriji.\nMeđutim, šine rama W124 linije bile su previše uske kako bi smestile na svoje nosače ovaj veliki agregat, što je zahtevalo nešto dodatnih finesa kako bi projekat na kraju bio izveden do kraja. Jedan od najvećih problema bio je taj što su se inžinjeri kompanije Mercedes borili na dva fronta.\nSa novim šinama okvira i nosačima motora na mestu, pojavio se novi problem, koji je doslovno svakom inžinjeru predstavljao noćnu moru. Sa snagom od 322 ks i 480 Nm obrtnog momenta iz petolitarskog V8 agregata, Mercedes je zahtevao ugradnju vešanja i kočionog sistema šire SL varijante. Ovaj potez je zahtevao one posebne opruge amortizera koje na jasan način razdvajaju 500E od ostalih, slabijih modela W124 linije. Međutim, 500E je bio preširok kako bi stao na proizvodnu traku kompanije Mercedes. Tako da je Porsche ponovo pozvan u pomoć kako bi završio izgradnju legendardnog super-sedana.\nPored toga, Kamisa ističe da nipošto ne bi treblo da ovakav potez nazivamo saradnjom između dve kompanije. Iako je Porsche projektovao određene elemente 500E serije i omogućio njeno finalno sastavljanje, za razliku od Audi RS2 Avant, svi delovi i bazni dizajn ovde pripadaju kompaniji Mercedes.\nOvo takođe nije bio ni najefikasniji način proizvodnje, a čitav njen proces trajao je 18 nada, što su eoni čak i u standardima tog vremena. Karoserija 300E modela slala se u Porsche fabriku radi modifikacije, pre nego što se vrati nazad u pogon kompanije Mercedes, posle čega se slala u drugu Porsche fabriku radi konačnog sastavljanja i dalje na konačni put nazad do trokrake zvezde koja je vršila finalne inspekcije i isporuke.\nOvo je jedan od brojnih faktora zbog kojih je 500E koštao zapanjujućih 35% više od MMW M5 automobila, ali to je bila cena koja je došla kao rezultat stvaranja jednog od najboljih sedan modela ikada. Sa ubrzanjem do stotke iz mesta od svega 5,5 sekundi, 500E je bio brz kao superautomobil, čak i sa svojim četvorostepenim menjačem. Dodatno, za razliku od ostalih Mercedes modela velikih agregata, koji su nastali kasnije, 500E je upravljao i zaustavljao se kao prava sportska limuzina. Ova mašina predstavlja omaž savršenom inženjeringu i vrhunskom umeću autoindustrije, nastalom u ljutom takmičenju koje je iz kompanije Mercedes donelo samo ono najbolje i toliko ispred svog vreman da ni jedan drugi sedan nije mogao ni da se približi ovom izazovu.


• Omladinski rad na ulici\nSomborski edukativni centar uputio je poziv omladinskim radnicama/cima iz Vojvodine za učešće na treningu za omladinski rad na ulici.\nSomborski edukativni centar u saradnji sa Evropskom omladinskom fondacijom Saveta Evrope upućuje poziv omladinskim radnicima sa teritorije Autonomne pokrajine Vojvodine za učešće u projektu „Outside the Box – Introducing Urban Street Youth Work to Youth Workers of Serbia”. Projekat se realizuje u partnerstvu sa Nacionalnom asocijacijom praktičara/ki omladinskog rada - NAPOR uz finansijsku podršku Evropske Omladinske Fondacije. Kako se navodi, tokom jula meseca (od 23. do 29. jula) biće održan trening za omladinske radnike o metodama omladinskog rada na ulici. Učesnici, koji prođu trening, imaće priliku da u svojim lokalnim zajednicama realizuju aktivnosti na terenu, uz podršku projektnog tima. Organizatori su za sve učesnike obezbedili obroke, osveženje i promo materijal, a za goste sa strane smeštaj i putne troškove tokom treninga. Rok za prijave je 29. jun, a odgovor u vezi sa prijavom prijavljeni će dobiti do 6. jula – navode organizatori.\nSve ostale informacije u vezi ovog projekta, kao i sama prijava dostupni su na sajtu Somborskog edukativnog centra.\nmilangagrčin @ Pet, 16.06.2017. 03:05\ndruštvo napor omladinski rad na ulici poziv omladinskim radnicima projekat - “outside the box – introducing urban street youth work to youth workers of serbia” sec - somborski edukativni centar sombor\n• Akreditovani za omladinski rad\nSomborski edukativni centar postao je prva gradska organizacija akreditovana za primenu i unapređenje kvaliteta standarda omladinskog rada.\nEkološko-goranski centar u Sremskim Karlovcima, 6. i 7. oktobra ugostio je učesnike evaluativnog sastanka koji je vrednovao primenu i testirao mehanizame za osiguranje kvaliteta omladinskog rada, koji se po prvi put sprovodi u Srbiji. Sastanak je organizovala Nacionalna asocijacija praktičara omladinskog rada - NAPOR, u okviru projekta „Da li mehanizmi drže vodu i kada majstori odu”, koji finansira Ministarstvo omladine i sporta Republike Srbije. Evaluativni sastanak okupio je 34 učesnika, predstavnika prve generacije akreditora programa omladinskog rada i akreditovanih organizacija. Učesnici ovog nacionalnog sastanka dali su preporuke za unapređenje mehanizama, čijom se primenom podiže celokupan kvalitet programa i usluga za mlade.\n- SEC je organizacija koja ozbiljno shvata i pristupa fenomenu rada sa mladima koji praktikuje u Somboru i želi da ga unapređuje. Za sada je jedina članica asocijacije NAPOR iz redova somborskih organizacija za mlade. Za akreditaciju smo se prijavili jer se kroz taj proces utvrđuje trenutni stepen našeg razvoja u pogledu primene standarda omladinskog rada i dobija preporuka za unapređenje kvaliteta rada sa mladima u budućnosti. Preporučujemo svim somborskim organizacijama koje žele da rade sa madima učlanjenje u asocijaciju NAPOR, jer je to siguran put vrednovanja i unapređivanja kvaliteta svog rada, a samim tim i poboljšanja položaja mladih u našem gradu i šire - izjavio je Srđan Vlaškalić, predsednik UG Somborski edukativni centar.\ntriletrip @ Sre, 10.10.2012. 00:57\ndruštvo mladi nacionalna asocijacija praktičara omladinskog rada napor sombor somborski edukativni centar srđan vlaškalić sremski karlovci


Nova stomatološka stolica za OŠ 'Posavski partizani' (VIDEO)\nPreventivni pregledi od danas u mnogo boljim uslovima...\nStomatoloska ordinacija u OS "Posavski partizani" postoji pune tri decenije i deca su redovni pacijenti. Zbog dotrajalosti stare, javila se potreba za novom stomatoloskom opremom koja je danas stigla u ovu obrazovnu ustanovu.\n"Vazna je ta preventivna zastita i, pre svega, da ovde nauce da zubar nije nista strasno." rekao je predsednik opstine Miroslav Cuckovic.\nNovu stomatolosku opremu za OS "Posavski partizani" obezbedio je Dom zdravlja "Obrenovac". Direktor Doma zdravlja, Dr Obrad Isailovic rekao je da se trudi i uvek ce se truditi da olaksa posao nasim stomatolozima, kao i da obezbedi sto bolje uslove za korisnike stomatoloskih usluga, u ovom slucaju za decu.\n"Mi danas prvi put pokazujemo ovu novu stomatolosku stolicu koju smo nabavili pre neke dve nedelje, za pregled nasih ucenika, kojih ima oko 800 u ovoj skoli, i za preventivne preglede i za lecenje." - rekao je Dr Isailovic\nPrema recima direktora skole, Miroslava Krstica, izmedju OS "Posavski partizani" i Doma zdravlja "Obrenovac" postoji dugogodisnja saradnja. Pedijatri Doma zdravlja vrse godisnje sistematske preglede, a ta saradnja je povecana i time sto u ova skola ima i ovu stomatolosku ordinaciju gde ce od danas biti povecan kvalitet stomatoloskih pregleda.\nPredsednik Gradske opstine Obrenovac, Miroslav Cuckovic je ovom prilikom istakao da postoje jos dva zadatka koja moraju da se realizuju u narednom periodu, a to je da se napravi stomatoloska ordinacija u Prvoj obrenovackoj OS, kao i resavanje pitanja ocnog lekara u Obrenovcu. Cuckovic je pozvao sve ljude koji imaju tu struku da se jave na konkurs i da dodju u Obrenovac da rade.\nOS "Posavski partizani" trenutno broji oko 800 ucenika, a dnevno se u stomatoloskoj sluzbi pregleda oko 60 ucenika koji redovno dolaze na preventivne stomatoloske preglede.


Vrh svetske i regionalne elektronske scene na Jazu - dolaze Jeff Mills i Black Coffee! - Famoza.net\n27/05/2016 28/05/2016 Vladimir (Famoza.net) 34900Leave a commenthttps%3A%2F%2Fwww.famoza.net%2Fvrh-svetske-i-regionalne-elektronske-scene-na-jazu-dolaze-jeff-mills-i-black-coffee%2FVrh+svetske+i+regionalne+elektronske+scene+na+Jazu+-+dolaze+Jeff+Mills+i+Black+Coffee%212016-05-27+14%3A30%3A37Vladimir+%28Famoza.net%29http%3A%2F%2Fwww.famoza.net%2F%3Fp%3D34900\nČarobnjak iz Detroita, kako već dve decenije zovu virtuoznog Millsa, jedan je od vodećih savremenih umetnika o čemu svedoče i njegove postavke u čuvenom Luvru ili brojni nastupi sa simfonijskim orkestrima. Južnoafrička DJ superzvezda Black Coffee stiže uz trenutno najsvežiji house zvuk za najlepšu binu na obali mora, na koju će preneti energiju vodećih klubova sa Ibice, Majamija i Njujorka. Impresivnoj listi izvođača na rajskoj bini, za nezaboravnu trodnevnu avanturu na najlepšoj plaži Evrope, pridružiće se i krem regionalne scene, Lea Dobričić i Kristijan Molnar iz Srbije, Miss Sunshine i Haris iz Hrvatske, Mladen Tomić iz Bosne i Hercegovine, Slobodan Popović PS, AudioStorm i Aleksandar Grum iz Crne Gore, te brojni drugi.Od danas u podne, u prodaji se nalaze i jednodnevne ulaznice i to po prvoj, poklon ceni od samo 2.490 dinara za jednu od tri uzbudljive noći na Jazu!\nApsolutna ikona svetske techno scene, Jeff Mills, pokretač je čuvene detroitske techno škole i osnivač njene najpoznatije organizacije “Underground Resistance”. Prve albume izdao je još 1992. godine za berlinsku techno instituciju Tresor, a jedan je od pionira tehnike miksovanja na tri i više gramofona. Čuven je i njegov nadimak Čarobnjak (The Wizard) koji je nastao jer je ponekad u setovima znao da upotrebi i preko 70 ploča u jednom satu! Njegov autentični izraz i virtuoznu tehniku zabeležile su i kamere u dva dokumentarna filma “Exhibitionist” koji su prikazivani čak i u pariskom Luvru gde je Mills četiri meseca proveo kao kurator serije multimedijalnih postavki. Mills je komponovao i novu, savremenu muzičku podlogu za nemi film Fritza Langa „Metropolis“ iz 1927. godine, koju je izvodio i uživo uz pratnju simfonijskog orkestra. Njegov nesumnjivi doprinos savremenoj umetnosti doneo mu je i titulu Viteza Umetnosti Francuske, a u bogatoj dvodecenijskoj karijeri, Jeff Mills beleži nastupe na svim najvećim svetskim festivalima, kao i preko dvadeset izdatih albuma uz više od stotinu drugih izdanja.\nPročitajte još Ogromno interesovanje: Sedam nedelja do EXITa, prodato već dve trećine ulaznica!\nJedan od apsolutnih fenomena savremene elektronske scene, južnoafrička superzvezda Black Coffee na DJ pult Dance Paradise bine doneće najfiniji house zvuk za otvaranje Sea Dance festivala 14. jula. Iako je na sceni preko 10 godina i iza sebe ima pet studijskih albuma, brojne singlove i jedno DVD izdanje, njegov meteorski uspon i globalnu popularnost najbolje ilustruju brojni nastupi koji su ga za samo poslednjih godinu dana odveli u gotovo 20 zemalja, na pet kontinenata! Sa karakterističnim zvukom koji predstavlja afričko nasleđe, Black Coffee je u svetu elektronske muzike prepoznatljiv po studioznim, zagonetnim i gotovo spiritualnim DJ setovima koji obilaze najveće pozornice od megaklubova na Ibici, berlinskog Panorama Bara, pa sve do festivala kao što su Sonar, Montreaux Jazz ili Coachella! Tokom poslednjih 10 godina nalazi se na čelu muzičke kuće “Soulistic” koja pod svojim okriljem ima plejadu sjajnih mladih umetnika koji nastupaju širom sveta. U želji da pomogne mladima, prošle godine je zajedno sa SAE institutom u Južnoj Africi pokrenuo program “Black Coffee Foundation Scholarship”, kako bi pomogao studentima produkcije zvuka koji nisu u mogućnosti da finansiraju svoje školovanje.\nDo EXIT festivala ostalo je nepunih sedam nedelja, a već je popunjeno 70% kapaciteta festivala koji će se održati od 7. do 10. jula na Petrovaradinskoj tvrđavi! Popularna akcija „4+1“ trajaće do 6. juna, a društvo koje zajedno kupi četiri ulaznice za ceo EXIT, Sea Dance ili celu EXIT Avanturu, petu dobiće na poklon! Ulaznice za EXIT po ceni od 6.490, odnosno 4.990 dinara za Sea Dance, te samo 6.990 dinara za celu EXIT Avanturu, prodaju se u knjižarama Vulkan, lancu prodavnica Corner Shop, kao i na još preko 150 blagajni širom Srbije i regiona, ali i celog sveta putem onlajn kupovine na sajtu www.gigstix.com. Putem sajta exittrip.org prodaju se i turistički aranžmani koji sadrže ulaznicu i smeštaj od 70 evra za EXIT ili 89 evra za celu EXIT Avanturu. Turistički aranžmani dostupni su i na rate, a više informacija o ovome možete dobiti putem mejla [email protected]\nNaš ponos: Amerikanci izabrali EXIT za jedan od pet…\nExit Avantura nastavljena istorijskim spektaklom…\nIbica žurka stiže na EXIT: Solomun +1 na Areni uz…\nEXIT sad ima i festival u Beogradu - Prvog dana Nina…\nPročitajte još Svi posetioci EXIT-a biće testirani na korona virus!\nEXIT Seadance 2016\n“Plakala sam kad sam čula ko hoće da sarađuje s nama”: Little Mix spremaju novi album!


Evropski voz stiže u Beograd - EU u Srbiji\nEvropski voz stiže u Beograd\nVoz koji povezuje Evropu prolazeći kroz skoro sve zemlje na kontinentu stiže u Beograd 12. septembra u večernjim časovima.\n„Narednih nedelja će „Connecting Europe Express“ biti putujuća konferencija, laboratorija i forum za javnu debatu o tome kako da železnica bude prevozno sredstvo po izboru putnika i kompanija“, kaže evropska komesarka za saobraćaj Adina Valean.\nSa železničke stanice u Lisabonu voz je krenuo drugog septembra. Na svom putu će proći kroz 26 zemalja i više od 100 gradova, preći 20 hiljada kilometara, a konačna stanica biće Pariz i to za nešto manje od mesec dana.\nPreko interaktivne mape moguće je uživo pratiti putovanje. Voz će nakon Beograda, gde će biti deo programa Železničkog samita Zapadnog Balkana, nastaviti put kroz Severnu Makedoniju i Grčku. Dalje će preko Bugarske i Rumunije ići ka baltičkim zemljama i Skandinaviji.\nSiguran sam da će prvi Železnički samit Zapadnog Balkana odigrati ulogu pokretača i uticati na pozitivne promene u oblasti investicija u železnički saobraćaj i reformu politika vezanih za železnicu. To će učiniti da železnički saobraćaj ponovo postane atraktivan za građane i poslovne ljude u regionu. Imajući u vidu da železnički saobraćaj ima najmanje štetan uticaj na životnu sredinu, on je odgovoran za izuzetno mali postotak emisija gasova sa efektom staklene bašte i ima veliki potencijal da doprinese ekonomskom napretku celog regiona“, rekao je Matej Zakonjšek, direktor Stalnog sekretarijata Transportne Zajednice.\nSpecijalni voz, čijim putovanjem se obeležava Evropska godina železnice, simbolično povezuje portugalsko, slovenačko i francusko predsedavanje EU. Portugalija je predsedavala EU u prvoj polovini ove godine, Slovenija predsedava sada a Francuska će preuzeti predsedavanje u prvoj polovini 2022.\nEvropski parlament je 2021. proglasio Evropskom godinom železnice, tokom koje će se promovisati održivo putovanje vozom. Čistiji i zdraviji oblici transporta su ključni elementi Evropskog zelenog plana, obzirom na činjenicu da je sektor saobraćaja odgovoran za oko 25 odsto emisija gasova sa efektom staklene bašte u EU. Železnički saobraćaj je odgovoran za samo 0,4 odsto ukupnih emisija gasova sa efektom staklene bašte u EU, i ispušta daleko manje ugljendioksida od drumskog ili avio saobraćaja i predstavlja najodrživiji, najinovativniji i najbezbedniji oblik transporta u EU. U poređenju sa EU gde je elektrifikovano 75 odsto ukupne železničke mreže, na Zapadnom Balkanu ta brojka iznosi manje od jedne trećine.\nInfrastruktura železnica u Srbiji dugo je pred izazovom obimne rekonstrukcije i modernizacije. Na srpskim prugama brzina vozova je ispod 60 km na sat. Već u susedstvu u EU vozovima prevoze robu i putnike u proseku 20–30 km na sat brže, dok je u zapadnoj Evropi na elektrifikovanim prugama prosek iznad 150 km na sat.\nDeparture ceremony of the Connecting Europe Express at Oriente Station in Lisbon, Portugal on September 2, 2021.\nU poslednjih 11 godina Evropska unija je u Srbiji finansirala brojne projekte modernizacije železnice sa više od 142 miliona evra bespovratnih sredstava. EU finansira modernizaciju pet ključnih železničkih deonica u Srbiji koje su deo Panevropskog Koridora 10. Investicije EU koriste se za pripremu projektno-tehničke dokumentacije potrebne za početak radova, a kroz obezbeđivanje bespovratnih sredstava (EU grantova) i za sufinansiranje. Pored ovoga, Srbiji su dostupni i zajmovi pod povoljnim uslovima kod Evropske investicione banke (EIB) i Evropske banke za obnovu i razvoj (EBRD).


Muzički festival “Zvezdarijada” za decu i takmičenje "Prvi glas Zvezdare" tokom decembra samo onlajn | musicpocket\nMladima veoma nedostaje druženje i komunikacija uživo\nMinistarstvo kulture Republike Srbije finansijski pomaže Zadužbinu Ilije M. Kolarca u veoma teškom periodu\nKolarčevoj zadužbini u Beogradu opredeljena su finansijska sredstva iz budžeta Republike Srbije – Ministarstva kulture i informisanja kao pomoć u cilju obezbeđivanja uslova...\nDominiraju Sloboda Mićalović, Miloš Biković, Žarko LauševićDomaća kinematografija ima dosta novih naslova da ponudi u predstojećoj 2021. godini, za...\nKolumneIvan Makragić - 17. januara 2021 0\nSamo nijanse definišu tanku liniju izvrsnosti i besprekornostiDa, bilo ih je malo, jako malo, da gotovo da se i...\nFestival kulture mladih “Zvezdarijada” i takmičenje “Prvi glas Zvezdare” biće održan tokom decembra meseca prvi put onlajn, zbog sve opasnije situacije sa pandemijom Kovida 19, u organizaciji Dragane Petrović ispred “Jimny” agencije i GO Zvezdara.\nSam cilj „Zvezdarijade” je i međusobno druženje učenika iz zvezdarskih škola, a učesnici izvode rok i pop muziku, kao i etno pesme, i za najbolje su obezbeđene nagrade.\nOva manifestacija pruža mogućnost mladima da učestvuju u različitim aktivnostima, stiču znanja i veštine iz oblasti kulture, promovišu svoje talente i razvijaju kreativnost.\nStručni žiri sačinjen od muzičara i profesora muzičkih škola procenjuje zanatsko savlađivanje instrumenata, sluh pevača, sve elemente budućeg profesionalca u muzici.\nMuzičku komisiju čine: Dušan Duda Bezuha, poznati gitarista, kompozitor i muzički producent, Katarina Azanjac Vračar, flautistkinja i direktorka OMŠ „Vladimir Đorđević“, kao i Zlatko Bokun Zlaja, poznati muzičar, gitarista i lider grupe “Plutonia”, inače veoma uspešan hirurg sa Zvezdare.\n“Naša škola pevanja koje su vodile profesorke Jovana i Dunja prekinuta je u martu, a prema rečima struke, od početka nove školske godine, pevanje i glasan razgovor predstavljaju lak način za prenošenje virusa”, zvanično je izjavila Dragana Petrović, organizatorka smotre.\n“Međutim, mi bez pevanja, vežbi disanja ne možemo da održimo čas. Radili smo klasične vežbe zagrevanja, određivali raspon glasa, stvarali kompozicije, tumačili tekst, pevali u grupama i samostalno na pojedinačnim pesmama koje su učenici birali.\nKako nam je zdravlje svih učesnika na prvom mestu, projekat završavamo “online”, način rada je isti samo nema druženja, a plan je da tokom decembra završimo takmičenje i koncert”, otkrila je dalje planove Petrović.\nZlaja Bokun, Foto: Dejan Briza\nPandemija virusa korona promenila je festivale širom sveta, pa i u Srbiji i sada očigledno sve mora da se realizuje iz svojih domova, da se ne rizikuje.\nProfesorke Jovana i Dunja učesnicima su na raspolaganju za onlajn konsultacije i pomoći oko odabira pesama za takmičenje i koncert.\nOrganizatorka Petrović ističe da mladi veoma vole muziku i uprkos školskim obavezama pronalazili su način da prisustvuju radionicama gde se sklapaju nova prijateljstva sa vršnjacima sa kojima dele isti muzički ukus i interesovanja.\n“Zvezdarijada godinama predstavlja nezaobilazni segment obrazovanja omladine, i kroz programe se utiče na način razmišljanja, ponašanja, percepciju i oblikovanje određenih shvatanja u kulturi.\nVerovatno je to jedan od razloga zašto Zvezdarijada kao omiljeni festival mnogih generacija traje decenijama – zaključila je Petrović u iskrenoj nadi da će naredna školska godina doneti neko bolje vreme kada će se svi ponovo okupiti i zapevati zajedno.\nDugogodišnji muzički saradnik i nekadašnji učesnik festivala Duda Bezuha polaznicima pruža nesebičnu stručnu podršku, iskreno uživa u radu sa talentovanim učesnicima, a posebno ga raduje kada mu pokazuju i svoja autorska dela.\n“Već desetak godina podržavam i učestvujem u organizaciji “Prvog glasa Zvezdare”, gde sam i ja kao Zvezdarski gimnazijalac učestvovao još 70-tih godina”, nadahnuto je rekao Bezuha, a onda nastavio da je važno da deca neguju umetnički duh i muzikalnost što oplemenjuje dušu.\n“Svi mi pamtimo lepo i zabavno druženje na ovom festivalu, a to su bili i prvi nastupi za mnoge Zvezdarce, koji su kasnije napravili lepe muzičke karijere.”\nMuzičar smatra da ima izuzetno talentovane dece koja kroz ovaj projekat imaju šansu da rade to što vole i da se u tom okruženju druže, dok pojedinci pokazuju i svoje autorske kvalitete.\n“Takmičarski karakter je najmanje važan, po meni je mnogo značajnije druženje i razvijanje tog kreativnog duha, što mlade čini kvalitetnijim osobama”.\nBezuha primećuje da učesnicima u ovo doba pandemije nedostaje druženje sa muzičkih radionica, gde su se uvek stvarala nova prijateljstva, ali i simpatije.\nSvi programi edukacije i kreativnosti su besplatni za mlade od 15 do 25 godina, a tačan datum početka festivala biće saopšten uskoro.\nFotoDejan Briza, promo arhiva


Einhell ručna kosilica za travu GE-HM 38 S, 38 cm cena, cene Srbija, prodaja Beograd Novi Sad Niš\nEinhell ručna kosilica za travu GE-HM 38 S, 38 cm cene\nEPonuda nije internet prodavnica već Vam omogućava da brzo i lako nađete Einhell ručna kosilica za travu GE-HM 38 S, 38 cm po najjeftinijoj ceni. Naš cilj je da kupci budu što bolje informisani o ponudi Einhell ručna kosilica za travu GE-HM 38 S, 38 cm na tržištu Srbije. Vrlo lako nalazite željeni proizvod za kategoriju Ručne kosilice za travu cene, ne morate da lutate od sajta do sajta za Einhell Ručne kosilice za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Einhell ručna kosilica za travu GE-HM 38 S, 38 cm sa PRODAVCEM. EPonuda ne može da garantuje potpunu tačnost specifikacije i slika za Einhell ručna kosilica za travu GE-HM 38 S, 38 cm. Pre kupovine, podatke za Einhell ručna kosilica za travu GE-HM 38 S, 38 cm proverite na sajtu PROIZVOĐAČA.


ПОЧИЊЕ ОРБАНОВА РЕВОЛУЦИЈА: Пет тачака за преображај Европе\nSažimanjem svojih već dobro poznatih političkih ideja u pet jasno formulisanih tačaka, mađarski premijer Viktor Orban je pokazao ambiciju da se profiliše kao vođa evropskih neokonzervativaca.\nSvaki korak Orbanove vlade, bio on vezan za ekonomska ili politička pitanja, bio je originalan, tako da neki analitičari ekonomski sistem koji je uspostavio nazivaju „orbanomikom“, aludirajući tako na reganomiku i tačerizam, skup ekonomskih ideja koje su osamdesetih godina prošlog veka zastupali američki predsednik Ronald Regan i britanska premijerka Margaret Tačer.\nSada kada je pokazao da su mere koje je uveo u mađarsku ekonomiju dale dobre rezultate i kada je sve očevidnije da neće odustati od antiimigracione i politike koja se u mnogo čemu protivi stavovima briselskih birokrata, Orban je u Balvanjošiju istupio sa kratko i jasno definisanim političkim programom, definisanim u pet tačaka.\nAlternativa globalizmu postoji, nastavio je Orban, a centralnoevropski put je put saveza nezavisnih nacionalnih država, povezanih na pet principa: sve države imaju pravo na zaštitu svoje hrišćanske kulture i odbijanje ideologije multikulturalizma; sve države imaju pravo da štite model tradicionalne porodice, a sva deca imaju pravo na majku i oca; države imaju pravo da štite ključne sektore nacionalne ekonomije; imaju prava na zaštitu granica i odbijanje imigracije, kao i da se drže principa „jedna nacija, jedan glas“ u okviru organa EU.\nOrban do sada nije na ovakav način formulisao svoje stavove o budućnosti Evrope i EU, kaže istoričar Srđan Graovac, predsednik Upravnog odbora Centra za društvenu stabilnost iz Novog Sada.\n„Kada pogledamo te tačke, zaključićemo da je to nešto što zastupaju različite neokonzervativne stranke u Evropi prethodnih decenija. Ali ono što je zanimljivo jeste da je Orban svojim istupanjem, kada su u pitanju ti stavovi, pokazao jasnu nameru da se profiliše kao vođa neokonzervativne struje u EU, koja deli iste vrednosti sa njim“, napominje Graovac.\nSedamdeset odsto podrške dobijene na prošlim izborima daje Orbanu kapacitet da se profiliše kao vođa evropskih neokonzervativaca. Ta je njegova ambicija jasna, pa i opravdana, kaže Graovac, jer je Orban uspeo da se nametne kao vodeći politički činilac u svojoj zemlji, za razliku od drugih evropskih (neokonzervativnih) lidera.\nOrbanova ideja Centralne Evrope nema mnogo sličnosti sa idejom koja se isto nazivala tokom postojanja Austrougarske, jer Orban, kada govori o regionu Centralne Evrope, u koji, prema njegovim rečima, spada i Srbija, pokušava da, kako Graovac kaže, za sve te zemlje nađe mesto u EU. Mesto, kaže, koje će biti ravnopravno sa zemljama „stare Evrope“.\nNjegova osnovna poruka je da će se glas zemalja „mlade Evrope“ jače čuti ako zajednički istupaju.\nOrban je u svom govoru oštro kritikovao briselski establišment, nazivajući ga nekompetentnim zbog toga što nije uspeo da se izbori sa problemom migranata. Evropska komisija (EK), koja bi u teoriji trebalo da bude nepristrasna i objektivna, favorizuje, prema Orbanovim rečima, liberalizam i podržava evrosocijaliste u njihovom pohodu na Centralnu Evropu.\n„On smatra da Evropa mora da počiva na hrišćanskim vrednostima, na kojima je uvek i počivala i da je to njena izvorna snaga, a ne slabost. Orban nudi stare vrednosti koje su Evropu učinili onakvom kakva je bila nekada — moćna i jaka“, kaže Graovac.\nOno čime Orban za sada može da se pohvali jesu ekonomski uspesi — dok je Mađarska 2009. beležila pad BDP-a od 6 odsto, prošle godine zabeležila je rast od 4 odsto. Kredit uzet od MMF-a na početku ekonomske krize 2008. otplaćen je, a MMF poslat kući.\nOrban je takođe uspešan i na političkom planu, uprkos tome što je „zaratio“ sa mnogim svetskim moćnicima, ne samo sa onima iz Brisela i uprkos pritiscima svetskog javnog mnenja. Među njima najpoznatije je ime Džordža Soroša, čijem je „Fondu za otvoreno društvo“ takođe uskratio gostoprimstvo. Jedino otvoreno pitanje ostaje koliko su ideje koje je Viktor Orban primenio na Mađarsku, i koje su se pokazale uspešnim, primenjive na ostatak Evrope.\nE da je nama u Srbiji neko makar upola kao Viktor Orban... Svaka mu čast na svemu što je uradio za Mađare.\nDunav Tisa Dunav says:\nE da je nam je, pa e da nam je... A gde je Srbija kad se bira čovek koji će da je vodi? Pola Srbije taj dan prosedi kući... I da ga dobijemo na poklon, našli bi mu neku manu za manje od sto dana mandata, zbog koje bi ga strasno mrzeli narednih osam godina. Kao i Picoustog, Manekena, Neobaveštenog, Zlobu, verujem da je i Stambolić imao prigodan nadimak u narodu... Zapravo, ne sećam se ni jednog jedinog predsednika Srbije od 1945 a da je Srbima baš valjao. Srbi ne zaslužuju Orbana ni čoveka njegovog kova na čelu države, jer nisu evoluirali u trezven, radan i praktičan narod koji je u dodiru sa realnošću sveta u kome žive. Srbi više vole svoje epske spevove o hajdučkim jatacima, šumskim zasedama, megadanima i topuzima... To umnogome potpiruje i pravoslavni kulturološki okvir, za razliku od katoličkog koji je praktičniji i teže podleže mitomanskim groznicama koje znaju da potraju generacijama. A katolike i muslimane smo škartirali iz svog nacionalnog korpusa... Vekovima smo u nekakvim rovovima pa već haluciniramo neprijatelje čim se na horizontu pojavi nepoznati čovek, dušman nam je komšija a braća večito daleko. I to je ušlo u genetiku, u samu osnovu obrasca formiranja ličnosti u ovom narodu. Kako pobediti nasleđe predaka, da decu svoju ne osudiš na isti kijamet u kome shvataš da stari?


Boltu "preti" sunarodnik Blejk - Sportske.net\nNavijači Jamajke će najviše profitirati iz ove situacije. Dvojica sjajnih sprintera boriće se za medalje u Londonu a kako sada stvari stoje na podijumu nakon trke na 100 metara mogli bi da se nađu i Bolt i Blejk.\nMladi Johan Blejk pokazao je da ga ne treba stavljati u zapećak i favorizovati do sada dominantnog Juseina Bolta pošto je svojim vremnom na mitingu u Kingstonu pokazao da je spreman za najveće domete.\nOn je na pomenutoj trci na 100 metara ostvario vreme 9,90 a stručnjaci smatraju da je to odlično ostvarenje pošto je sezona tek počela pa bi moglo da se očekuje da Blejk do početka Olimpijade dobrano popravi postignuti rezultat.\n"Došao sam da se zabavim, što ste mogli i sami da primetite. U dobroj sam formi, a za današnji rezultat smatram da je veoma dobar, jer je vreme bilo kišovito i vetrovito" rekao je Blejk nakon trke.\nOn je ovim postavio najbolje vreme u 2012. godini a ujedno diči se titulom najmlađeg prvaka sveta na 100 metara.


SAOPŠTENJE VLADE SRBIJE SA IMENIMA VOĐA ZEMUNSKOG KLANA\nBeograd, 12. mart 2003. godine - Višemesečna akcija Vlade Republike Srbije u borbi protiv organizovanog kriminala, imenovanjem specijalnog tužioca i uzimanjem izjava zaštićenih svedoka, privedena je kraju.\nTokom današnjeg dana trebalo je da bude potpisan nalog za hapšenje najveće organizovane kriminalne grupe na prostorima bivše Jugoslavije. Među desetinama krivičnih dela koji im se stavljaju na teret nalaze se i:\nOtmica i ubistvo bivšeg predsednika Srbije Ivana Stambolića\nZločin na Ibarskoj magistrali\nPokušaj ubistva Vuka Draškovića u Budvi\nNekoliko desetina otmica izvedenih u poslednjih nekoliko godina\nViše od pedeset ubistava učinjenih na teritoriji Beograda i drugih gradova\nOrganizovana trgovina narkoticima i stvaranje mreže prodavaca na teritoriji bivše Jugoslavije i Evrope\nKorišćenje terorističkih metoda i sredstava u međusobnim razračunavanjima koja su ugrozila bezbednost svih građana (bombaški napad na preduzeće Difens Road iz Zemun Polja)\nPokušaj ubistva predsednika Vlade Republike Srbije, dr Zorana Đinđića, 21. februara ove godine na delu autoputa kod hale "Limes".\nUbistvo predsednika Vlade Republike Srbije, dr Zorana Đinđića, 12. marta u dvorištu zgrade Vlade.\nDragan Vujičić, poznat kao Bego\nMlađan Mićić, poznat kao Pacov\nDragan Ninković, poznat kao Prevara\n"Leo" ili "Leka"\nAtentat na predsednika Vlade Srbije dr Zorana Đinđića predstavlja pokušaj ove grupe da započetu borbu protiv organizovanog kriminala zaustave, a oni pojedinačno izbegnu hapšenja.\nPrikrivanje iza patriotizma, pokušaj mešanja u politiku, povezivanje sa državnim strukturama, podmićivanje novinara, analitičara i javni napadi na Vladu Republike Srbije, posebno na njenog predsednika, predstavljaju sredstva koja ova grupa koristi još od otkrivanja i hapšenja odgovornih za ubistvo na Ibarskoj magistrali.


Jul 2, 2019 Kaspersky\nOd 17. do 19. juna, na grčkom ostrvu Rodos održana je treća evropska konferencija partnera kompanije Kaspersky. Oko 100 partnera i zaposlenih iz cele Evrope i Ferrari GT vozač Marko Ćoći (Marco Cioci) udružili su se kako bi razgovarali o prodaji rešenja i usluga kompanije Kaspersky.\nOvogodišnju partnersku konferenciju otvorila je direktorka marketinga Katja Mejer (Katja Meyer), koja se početkom ove godine vratila u kompaniju Kaspersky. Tokom informativnih razgovora, učesnici su saznali nešto više o ključnim inicijativama kompanije. Glavna tema bila je rebranding kompanije Kaspersky, koji je implementiran početkom juna ove godine zajedno sa ažuriranom misijom kompanije – “Build a Safer World”. Pored toga, partneri su saznali nešto više o tome kako da se pozicioniraju zajedno sa kompanijom Kaspersky u oblasti antivirusne zaštite kako bi povećali marže.\nTokom večeri, kompanija Kaspersky je prepoznala svoje najuspešnije partnere na godišnjoj dodeli nagrada za partnere, između ostalih i Aleksandru Kanjevac iz kompanije Singi Inženjering.\nJedan od zaključaka konferencije je da partnere kompanije Kaspersky očekuju interesantni projekti, kako u sektoru velikih, tako i u sektorima malih i srednjih preduzeća, kao i provajdera usluga i sve to pod okriljem misije “Building a Safer World”\nMicrosoft poziva nastavnike iz Srbije da pokazu svoju inovativnost


ISO 14001: 2015 novi standard službeno objavljen - Shenzhen WMD kola Ltd\nISO 14001: 2015 novi standard službeno objavljen\nvrijeme: 2011-05-14 hits:\nISO 14001, svijetu \_ 's prvi široko prihvaćen međunarodni standard za sisteme upravljanja okolišem, je pomogao više od 300,000 organizacija širom svijeta poboljšaju svoje ekološke performanse. Trenutno, standardni je prošla prva velika revizija od svog zvaničnog objavljivanja u 1996. Novi standard je zvanično objavljen jučer (septembar 15).\nNovim standardima bi se osiguralo da oni i dalje da pomogne organizacijama unapređenje poslovnih procesa, smanjili troškove, i rješavanje buduće ekološke izazove. ekoloških stručnjaka iz više od 70 zemalja učestvovalo u reviziji, i revidirani standardi uključuju niz ažuriranja dizajniran da pomogne organizacijama baviti mijenja uslovima poslovanja – od klimatskih promjena na upravljanje lancem snabdevanja.\nISO 14001 pruža okvir za organizacije za smanjenje utjecaja na okoliš, otpadni, i energije, dok je poslovanje raste. ISO 14ISO mogu pomoći kompanijama da postanu inovativne, poboljšanje procesa sistema upravljanja, ispunjavaju regulatorne zahtjeve, i poboljšati kredibilitet firmi u očima investitora, klijentima i javnosti. na kraju, ovaj novi standard će pomoći kompanijama ostati u sync sa promjenama u areni životne sredine i osigurati da su uvijek u prvom planu.\nPromjene ISO 14001:2015 uključiti:\n1. Novi High-Level Struktura (HLS) usvaja smislu zajedničko upravljanje, definicije, naslova, i tekstove za sve sisteme upravljanja za lakšu integraciju pri implementaciji više sistema upravljanja.\n2. Za rukovodstvo, to je nova prilika da se dodatno osiguralo da upravljanje okolišem je integrisan u osnovne poslovne procese i ciljeve.\n3. Ćemo se fokusirati na rizike s kojima se suočavaju organizacije (npr, fluktuacije cijena sirovina) i mogućnosti koje nudi ove rizike (veća efikasnost resursa)\n4. Novo razmišljanje o organizacionoj okruženje da im pomogne da razumiju svoju okolinu i njihov utjecaj na okoliš, kao i utjecaj ekoloških pitanja (kao što su klimatske promjene) na samom poslovnom.\nISO 14001:2015 standard promjene Timeline\nISO 14001:2015 DIS oslobađanje\n2. decembar 2014\nISO Međunarodna organizacija za standarde službeno izglasao ISO 14001:2015 DIS verziju, novi standard ušao u FDIS fazu\nISO 14001:2015 ažurirati ključni sastanak održan je u Velikoj Britaniji i ISO Tehnički komitet ISO / TC 207 / WG 5, koja je odgovorna za reviziju ISO 14001, izjavili da su preuzeli značajan korak ka oslobađanje ISO 14001:2015 na ovom sastanku.\nISO 14001:2015 FDIS verzija glasali\n5. septembar 2015\nISO 14001:2015 je službeno pušten u septembru 15.\nPRETHODNA Međunarodni standardi za potrebe pad


Zbog čega Vučić još uvek vaga sastav nove vlade Srbije | Novosadski informativni portal 021\n18:15 > 18:25\nVučić i posle skoro dva meseca od održavanja parlamentarnih izbora i činjenice da je izborna lista njegove stranke osvojila 188 od 250 poslaničkih mandata u Skupštini Srbije, još uvek vaga o "dobrom rešenju zbog onog što nas čeka", piše Radio slobodna Evropa. Tu navodi tešku situaciju oko Kosova, nastavak borbe sa epidemijom korona virusa i pokušaj postizanja šireg konsenzusa u društvu.\n"Suštinski će o tome odlučivati procena Vučića oko toga s kim i kako treba da pravi koaliciju, a spoljni elementi su tek posredan faktor koji će on uzeti u obzir", kaže Dušan Spasojević sa Fakulteta političkih nauka upitan šta može uticati na sastav buduće vlade.\n"I nikakav inženjering oko toga ko će biti, recimo, ministar spoljnih poslova ili ministar energetike ne može suštinski da promeni percepciju odnosa i snaga unutar vladajuće koalicije", dodaje on.\nVučić je najavio da će Srpskoj naprednoj stranci predložiti dva koncepta za formiranje Vlade - prvi, prostu koaliciju sa jednom partijom i drugi, neku vrstu koncentracione Vlade, pa da se za 1,5 godinu ide na nove parlamentarne izbore.\n"Trenutno sam bliži drugom konceptu", rekao je Vučić 14. avgusta na TV Pink, ali nije želeo da kaže o kojoj je partiji reč ako bi bio prvi koncept.\nJavnosti je prethodno bilo predočeno da se razmatraju četiri opcije sastava vladajuće koalicije. "Da idemo sa socijalistima i manjima, sa (Aleksandrom) Šapićem i manjinama, sa socijalistima, Šapićem i manjinama i sami sa manjinama", rekao je Vučić 31. jula posle sednice Predsedništva SNS.\nOsim naprednjaka u novi saziv parlamenta ušli su i njihovi dosadašnji koalicioni partneri, Socijalistička partije Srbije (SPS) i Jedinstvena Srbija (JS), a prvi put u skupštinskim klupama su poslanici Srpskog patriotskog saveza (SPAS) Aleksandra Šapića.\nStranke manjina koje su ušle u Skupštinu Srbije su Savez vojvođanskih Mađara, Stranka pravde i pomirenja-Demokratska partija Makedonaca, Albanska demokratska alternativa-Ujedinjena dolina i Stranka demokratske akcije Sandžaka.\nSrbija i geostrateški aspekti\nU odlučivanju o formiranju vlade se verovatno najviše vodi računa o geostrateškom aspektu, ocenjuje novinarka nedeljnika NIN Vera Didanović.\n"Odnosno ta potreba koja je postojala i ranije da stvori uslove da može da nastavi politiku 'dobar sam i sa Istokom i sa Zapadom'", kaže Didanović.\nOna smatra da sada Vučić mora o tome da vodi malo više računa nego ranije, zato što mu je "imidž i na jednoj i na drugoj strani sveta prilično ugrožen", navodeći da se to videlo poslednjih dana u blagim packama koje je dobio zbog kupovine oružja iz Kine.\n"Ali sve to što nam dolazi kao signal da njegova pozicija nije tako blistava ne znači i da je ugrožen, pre svega što Zapad očekuje da će on biti taj koji će rešiti kosovsko pitanje, a ni ruska strana ne vidi drugog potencijalnog saradnika na koga bi mogla da igra", zaključuje Didanović.\nPredsednik Srbije Aleksandar Vučić je 11. jula, tokom obilaska radova u okviru projekta "Beograd na vodi" izjavio da je razumeo kritiku Ambasade SAD u Beogradu zbog kupovine kineskog oružja rekavši da Srbija još uvek nije kupila kineski raketni sistem protivvazdušne odbrane FK-3, ali da je "razmišljano o tome". Američka ambasada je prethodnog dana za Radio Slobodna Evropa (RSE) navela da bi vlade trebalo da su svesne kratkoročnih i dugoročnih rizika i cene koju povlači poslovanje sa kineskim kompanijama.\nIako na vojno-tehničku saradnju Srbije i Kine ruske vlasti nisu reagovale, brojni su bili izveštajima u medijima pod okriljem Kremlja. Među izveštajima različitih medija bilo je i onih koji nisu krili da su razočarani što Srbija nije naručila rusko oružje iz porodice S-300.\nKosovo je, prema oceni samog predsednika Vučića, jedan od izazova za buduću Vladu Srbije. Na putu pregovora o integraciji zemlje u Evropsku uniju (EU) pred Srbijom je obaveza o normalizaciji odnosa sa Kosovom.\n"Budući pravac delovanja Srbije kada je reč o Kosovu odrediće predsednik Vučić, a ne nova vlada, vlada će morati da se prilagodi onome što on bude odlučio", kaže za RSE Danijel Server (Daniel Serwer), profesor vašingtonskog univerziteta Džons Hopkins.\nUpitan šta je pred novom vladom Srbije kada je reč o Kosovu, Server kaže da Beograd treba da bude spreman da uradi ono što je najbolje za građane Srbije, u koje nije uključena ogromna većina stanovnika Kosova. Dodaje da je Srbija priznala da kosovski Albanci nisu njeni državljani kada je odlučila da ih ne uvrsti u biračke spiskove za referendum o Ustavu Srbije iz 2006. godine.\nI beogradski politikolog Dušan Spasojević, uz ogradu da se dosadašnja očekivanja da se vlade u Beogradu suoče sa nečim oko Kosova nisu ostvarila, navodi da je i u vezi sa Kosovom svejedno koja će pozicija kome biti data.\n"Jasno je da je Vučić glavni pregovarač i da će on doneti odluku o tome šta je naša politika o Kosovu bez obzira da li je reč o nekakvom potpisu na nekom ugovoru ili na daljem odugovlačenju ili povlačenju iz procesa pregovaranja. Recimo, da se zadržimo samo na te tri situacije", navodi Spasojević.\nVučić: Put Srbije evropski\nAleksandar Vučić u međuvremenu poručuje da je važno da Vlada "razume koji je naš put, strateški i evropski". On je, odgovarajući na pitanja novinara tokom pomenutog obilaska radova "Beograd na vodi" najavio da će nova Vlada nastaviti saradnju sa Rusijom i Kinom, dodajući, sa onima koji su doprineli da Srbija bude "prva ili druga u Evropi po stopi bruto domaćeg proizvoda" i da tešku krizu zbog epidemije "podnese lakše nego drugi u Evropi".\nKoliko Vučić uzima u obzir očekivanja Rusije, recimo, s obzirom na to da mu je predsednik Rusije Vladimir Putin u maju 2016. u Moskvi kao mandataru za sastav nove Vlade Srbije izrazio nadu da će u novoj vladi, kakav god bio njen sastav, dostojno mesto zauzeti ljudi koji pridaju značajnu pažnju razvoju odnosa između Srbije i Rusije?\nPitanje je ko su ljudi koji su bliski Rusiji i kako to Rusija razume, odgovara politikolog Dušan Spasojević.\n"Da li je to SPS, da li su to neki delovi SNS-a, da li je to Nenad Popović (lider Srpske narodne partije) i, na kraju krajeva, da li Rusi razumeju da je Aleksandar Vučić blizak ili udaljen od Rusije", kaže Spasojević.\nOn navodi da sigurno ima nekog prostora za davanja pažnje i poštovanja i Rusiji i Zapadu i drugim zemljama koje iskazuju nekakve interese, ali ponavlja da su to elementi drugog reda u odlučivanju o sastavu vlade.\nDrugi krug konsultacija trebalo bi da bude nastavljen ovih dana, a predsednik Aleksandar Vučić obećava formiranje vlade pre 3. novembra što je ustavni rok. Prema Ustavu, naime, vlada mora biti izabrana najkasnije 90 dana od konstituisanja Skupštine. A Skupština Srbije je konstituisana 3. avgusta, ali još nisu izabrani predsednik i potpredsednici parlamenta.\nVučić je u jednom od svojih obraćanja ove nedelje rekao da je pitanje personalnih rešenja oko 70 odsto već jasno.\n"Mislim da mora da ima u vidu i da dolazi ozbiljna ekonomska kriza i tu mora da pomiri dva faktora, da u vladi budu ljudi koji mogu da se nose sa takvom situacijom, ali istovremeno da to budu ljudi koji su mu bezgranično lojalni i koji ne bi bili u situaciju da njega ugroze", navodi novinarka Vera Didanović.\n19.08.2020\t• 15:14\nZašto ? Da pokaže svima i sebi da je on jedini , neponovljiv , samo on sve zna. Verujem da on stvarno ne razume da državu vodi u propast i da je na tome već dosta uradio. Pogledajte likove kojima se okružio , kao da ih je birao P.P. Pazolini.\n16.08.2020\t• 14:51\nPolako prijatelju-nemoj zuriti\nOvoj zemlji i ne treba vlada-ti si dovoljan\nI ovako svi samo citaju sta im naredis\nDok si ti nama ziv i zdrav bar znamo ko je za sve odgovoran\n16.08.2020\t• 12:04\nA da nije zbog para, kojih nema! Kada se formiraju institucije država zvanično počinje da funkcioniše, a kako kad nema od čega!


Vojska obeležila Dan službe telekomunikacija – GMinfo\n– Zadatak jeste ostao nepromenjen, ali se služba telekomunikacija menjala i napredovala, a prvi medju jednakima i Centar za obuku veze i informatike. Neću govoriti koliko smo lica osposobili u proteklom periodu, koliko je njih iz centra izašlo naoružano znanjem i veštinom da vlada i prenese informaciju u realnom, što je i strategijska prednost za svaku stranu u sukobu. Ali ću se pohvaliti da smo prvi u Vojsci Srbije dobili pokretni komutacioni čvor bataljonski, koji je namenjen za komunikaciju govora i podataka između korisnika, kao i ostvarenje komunikacije između komande bataljona sa pretpostavljenim, odnosno potčinjenim jedinicama. Na njemu ćemo bazirati sve naredne obuke i kurseve – naveo je potpukovnik Dražinac.\nKomandant Centra za obuku veze i informatike potpukovnik Nenad Dražinac, foto: gminfo.rs\n– Kao pravi domaćini, istinski profesionalci i nesuvereni vladari vojnog zanata, koji su pored realizacije obuke i namenskih zadataka kadri i sposobni da organizuju svaku aktivnost, dočekaju i ugoste najviši državni i vojni vrh, pokazali smo se organizacijom dve velike manifestacije u Takovu. Uz nesebičnu pomoć opštine Gornji Milanovac na čelu sa predsednikom Dejanom Kovačevićem, vratili smo promociju podoficira u nama istorijsko Takovo, ali i organizovali i dodelu zastava za dve najelitnije jedinice Vojske Srbije, padobransku i specijalnu brigadu za šta smo dobili pohvale od svih instituacija društva – naglasio je on.\n– Posebno bih istakao inspekcijski nadzor inspektorata odbrane Ministarstva odbrane po pitanjima stanja i funkcionalnih sposobnosti centra od pre nekoliko dana, koji je potvrdio snagu i sposobnost ovog kolektiva.\nzamenik komandanta Komande za obuku brigadni general Jelesije Radivojević, foto: gminfo.rs\nObraćajući se prisutnima zamenik komandanta Komande za obuku brigadni general Jelesije Radivojević, čestitao je svima na vojničkom odnosu, disciplini, organizaciji i korektnom radu, ne samo za vreme inspekcije.\n– Svedoci smo da nas ove godine, od sredine februara, davi ova pošast i nesreća u obliku Kovid-19. I danas smo u specifičnom rasporedu, sa maskama na distanci, vodeći računa da očuvamo sebe, svoje porodice, zajednicu a samim tim i vojsku. Moramo i dalje ostati disciplinovani, odgovorni, uporni u radu, i da i dalje sa zadvoljstvom i ponosom kažem kad idem u Gornji Milanovac „idem u ozbiljnu jedinicu“. Nije bitan kapacitet, ni broj ljudi, bitan je kvalitet – rekao je Radivojević.\nSvečanosti su prisustvovali predstavnici lokalne samouprave, javnih preduzeća, ustanova i crkve.\nTags: Dan telekomunikacija kasarna Vojska Srbije


Đurić: Dijalog, ali za stolom gde i Srbija dobija | KoSSev\nĐurić: Dijalog, ali za stolom gde i Srbija dobija\nPetak 22. januar 2016, 09:47\nNema dileme da sve treba da se rešava dijalogom, ali za stolom na kojem nešto čeka i Srbiju, a ne gde se samo Srbiji ispostavljaju obaveze, kaže Marko Đurić.\nOn je ponovio da je došao trenutak da Srbija razmotri svoju politiku i prilagodi je ponašanju drugih.\nĐurić je za RTS rekao da presuda lideru Građanske inicijative SDP Oliveru Ivanoviću ne treba da bude posmatrana izlovano od ostalih dešavanja, gde se ne sprovode ključni elementi Briselskog sporazuma, a naročito sporazum o ZSO.\n"Priština okleva, ne dobija, čini se, dovoljno podsticaja sa strane. Došao je trenutak da mi našu politiku razmotrimo i prilagodimo ponašanjem drugih. Nema dileme da stvari treba da se rešavaju razgovorom i dijalogom, ali za stolom na kojem nešto čeka i Srbiju, a ne za stolom za kojim se samo Srbiji ispostavljaju obaveze", rekao je direktor Kancelarije za Kosovo i Metohiju.\nOn je napomenuo da su Vlada Srbije i premijer Aleksandar Vučić učinili apsolutni maksimum u normalizaciji odnosa sa Prištinom, a sve što sa druge strane dobijaju jesu negativni politički signali i neka vrsta javnog izvrgavanja obaveza.\nNa to, kako je istakao, Srbija treba da nađe pravi odgovor.\n"Mi ćemo u okviru vlade narednih dana tražiti odgovor na pitanje šta je za Srbiju najbolje dalje. Srbija ostaje posvećena onome što je sa naše strane obaveza iz dijaloga, ali nemojte da očekujete da će Srbija ijednog trenutka da odustane ili da bude pokolebana kada je reč o onome što nama pripada, što smo dobili," rekao je Đurić.\nĐurić je rekao da se postavlja pitanje koji je smisao držanja samo jedne strane u procesu, da je to pitanje za međunarodnu zajednicu i da se postavlja pitanje šta bismo dobili da ne prilagodimo našu politiku drugim stranama u procesu.\nKako kaže, delegacija Beograda i na tehničkom nivou i kada je predvodi premijer Vučić "do kraja zastupa interese Srbije i sprovođenje dela sporazuma koji su u srpskom interesu".\nUpitan kada će Beograd sve to predočiti Briselu, Đurić je rekao da se premijer Vučić već juče sastao sa visokom predstavnicom EU, Frederikom Mogerini, i da će se u narednim danima nastaviti pritisak.\nPovodom presude Ivanoviću, Đurić je rekao da treba reći da "ima nešto trulo u kosovskom pravosuđu", te upitao da li bi takva presuda postojala da je u sudu rađeno po zakonu, pravu i pravdi i da su naše sudije učestvovale u tom postupku, budući da Briselski sporazum, pored ostalog, podrazumeva formiranje suda na severu Kosova sa srpskom većinom.\nĐurić je ponovio i da vanredni parlamentarni izbori treba da budu sprovedeni na čitavoj teritoriji zemlje i da će oni biti i sprovedeni.\nLider Građanske inicijative SDP Oliver Ivanović juče je proglašen krivim za ratne zločine pred sudom u Kosovskoj Mitrovici i osuđen je na devet godina zatvora.\nMarko Đurić je nakon toga rekao da presuda koja je doneta protiv Ivanovića "nema veze ni sa pravom, ni sa pravdom" i da je zbog toga vreme da Beograd preispita svoje učešće u pregovorima sa Prištinom.


Serbica Americana - Prva Srpkinja u finalu najveće evropske nagrade za pronalazače\n„Njena naučna inovacija, preduzetnički način razmišljanja i patentirani pronalasci nude mogućnost bezbednije rehabilitacione medicine kod mišićno-koštanih, srčanih i plućnih stanja, otvarajući vrata novom dobu regenerativne medicine“, dodao je.\nIstraživačica, koju je kao dete inspirisao lik i delo Nikole Tesle, pionir je alternativnog pristupa koji obuhvata laboratorijsko uzgajanje ćelija, navodi se u saopštenju EZP.\nSvoju višedecenijsku karijeru je posvetila razvoju „ex-vivo“ tehnike inženjerstva tkiva koja omogućava bezbednijii i precizniji način kultivacije koštanog, srčanog, plućnog i vaskularnog tkiva, bilo za transplantaciju, modeliranje bolesti ili ispitivanje lekova.\nPre nego što je razvila svoju tehniku, zamena tkiva je podrazumevala ili bolan graft iz tela pacijenta (autologni implantat, odnosno kost iz drugog dela tela pacijenta), ili je nosila rizik od odbacivanja od strane imunog sistema u slučaju graftova uzetih sa leša.\nPionirska tehnika Vunjak-Novaković uključuje „ex-vivo“ stvaranje živih bioloških graftova putem kultivacije novog komada tkiva iz sopstvenih ćelija pacijenta, u potpunosti eliminišući ove probleme, kažu u EZP.\nPredsednik Srbije Aleksandar Vučić je profesorku Vunjak-Novaković odlikovao Ordenom Karađorđeve zvezde drugog stepena 2020. godine za naročite zasluge u predstavljanju Srbije i njenih građana i postignute izuzetne rezultate u oblasti medicinskih nauka i biomedicinskog inženjerstva.\nUgledna naučnica je i kreativni ambasador Srbije u okviru Saveta za kreativne industrije pri Kabinetu predsednice Vlade Srbije Ane Brnabić, dodaje se u saopštenju.\nPobednici godišnje nagrade EZP za inovaciju za 2021. godinu biće proglašeni na ceremoniji koja počinje 17. juna u 19 časova, a koja je ove godine osmišljena kao digitalni događaj za svetsku publiku.


"Ne da(vi)mo Beograd"\nGradonačelnik Beograda Siniša Mali na prezentaciji prvih objekata projekta „Beograd na vodi” na 26. Međunarodnom sajmu nekretnina (MIPIM) u Kanu (beograd.rs)\nAkademija arhitekture Srbije i inicijativa "Ne da(vi)mo Beograd" zatražili su ispred Skupštine grada obustavljanje projekta "Beograd na vodi", dok je gradonačelnik saopštio da je počela registracija zainteresovanih za kupovinu stana\nDve priče o projektu Beograd na vodi - sa jedne strane arhitekte traže zaustavljanje ove investicije, sa druge gradonačelnik Siniša Mali da je počela registracija zainteresovanih za kupovinu stana u kulama Beograda na vodi.\nAkademija arhitekture Srbije i inicijativa "Ne da(vi)mo Beograd" zatražili su na današnjoj konferenciji za novinare ispred Skupštine grada obustavljanje projekta "Beograd na vodi". Taj prostor treba vratiti pod jurisdikciju generalnog plana i napraviti park sa ogromnim šetalištem, gde bi uživali Beograđani i njihovi gosti, rekao je član Akademije Dragoljub Bakić.\nPo njegovim rečima, za opremanje infrastrukture treba mnogo više od 300 miliona evra, kako ističu vlasti. Za rešenje problema saobraćaja i igradnju metroa, mosta, obilaznice, nove autobuske stanice, izmeštanje teretnog saobraćaja potrebno je devet milijardi evra, rekao je Bakić:\n"Tamo je 160 objekata. Ima više od 30 kula većih od 100 metara. Ima jedna 220 metara. Sve to na prostoru od 100 hektara. To je takva gustina, i takva spratnost, i takav broj kvadrata, da jednostavno taj prostor tu investiciju ne može da konzumira."\nKako je rekao Dobrica Veselinović iz incijative "Ne da(vi)mo Beograd" do sada je više od 2.000 građana podnelo primedbe na plan projekta “Beograd na vodi”, a moguće je i da ova organizacija predloži referendum na kom bi se građani izjasnili o "Beogradu na vodi":\n"Ovaj čin okupljanja ispred gradske Skupštine je simbolički čin, koji treba da pokaže da gradski oci ne slušaju potrebe građana, iako je to, u stvari, jedna simulacija demokratske procedure."\nA gradonačelnik Beograda Siniša Mali rekao je danas da je počela registracija zainteresovanih za stanove u dve rezidencijalne kule u okviru “Beograda na vodi” i da nije reč o prodaji, kako je najavio prošle nedelje sa sajma u Kanu.\nMali je objasnio da se zato ne može govoriti o tome koliko će koštati kvadrat stana u dve kule, a cilj registracije je da investitor ispita tržište i vidi koliko je zainteresovanih kupaca i za koje vrste stanova, kako bi se projekat eventualno promenio, dodao je Siniša Mali.


Misterija nestanka aviona Malezija erlajnsa\nZamenik komandanta vijetnamskih vazduhoplovnih snaga Do Min Tuan na konferenciji za novinare povodom nestanka aviona 11. mart 2014.\nNadležni organi i dalje tragaju za avionom na letu "Malezija erlajnsa" broj 370 sa 239 putnika i članova posaed, koji je nestao pre tri dana. Interpol za sada ne veruje da se radi o terorističkom napadu.\nVojska Malezije saopštila je da je putnički avion, koji je je nestao u subotu, dramatično skrenuo s kursa, kojim je trebalo da se kreće na letu od Kuala Lumpura do Pekinga.\nZvaničnici navode da je vojni radar pratio let "Melzija Erlajnsa" broj 370, preko Malajskog prolaza, stotinama kilometara zapadno od mesta, gde su civilni kontrolori leta izgubili kontakt s njim, u blizini istočne obale Malezije. Taj moreuz je jedan od najprometnijih ruta za brodove i razdvaja zapadnu obalu Malezije od indonežanskog ostrva Sumatra.\nLokacija aviona tipa Boing 777, koji je prevozio 239 putnika i članova posade, ostaje misterija. On je nestao sa radara civilnih službi bez da je poslao poziv u pomoć, oko sat vremena pošto je uzleteo iz Kuala Lumpura u subotu rano ujutro.\nU međuvremenu, generalni sekretar Interpola, Ronald Nobl izjavio je da nestanak aviona po svemu sudeći nema nikakve veze sa terorizmom. Međutim, direktor američke Centralne obaveštajne agencije Džon Brenan smatra da ne treba odbaciti tu mogućnost.\nPrvi čovek interpola rekao je da nove informacije o dvojici Iranaca koji su upotrebili ukradene pasoše da se ukrcaju na avion umanjuju šanse da se radi o terorizmu.\n"Nijedan od tih pasoša nije prijavljen kao ukraden, niti je bio u našoj bazi podataka", rekao je Nobl.\nInterpol je objavio fotografije pomenute dvojice, kako se zajedno ukrcavaju u avion i identifikovao ih kao 19-ogodišnjeg Purija Nurmohamadija i 29-ogodišnjeg Delavara Sejeda Mohameda Rezu. Postoje glasine da su njih dvojica bila umešana u terorističku zaveru.\nNa odvojenoj konferenciji za novinare policijski inspektor Kalid Tan Sri izjavio je da je Nurmohamadi po svemu sudeći želeo da emigrira u Nemačku i da je malo verovatno da je član neke terorističke grupe.\nIstovremeno, aerodromi u Vijetnamu pooštrili su bezbednosne procedure, dok se nastavlja potraga za nestalim avionom "Melezija Erlajnsa". Fam An Tuan, viši bezbednosni funkcioner na međunardonom aerodromu Noi Bai u Hanoju izjavio je za Glas Amerike da taj aerodrom striktno prati vladino naređenje prema kojem je Vijetnam na najvišem od tri nivoa uzbune.


Radončić: Vučić falsificira historiju, Milošević nije bio veliki lider već veliki balkanski krvnik - Index.ba\nRadončić: Vučić falsificira historiju, Milošević nije bio veliki lider već veliki balkanski krvnik\nPovodom govora Aleksandra Vučića u Kosovskoj Mitrovici, predsjednik SBB-a Fahrudin Radončić saopćava:\n– Gazimestansko okupljanje više stotina hiljada Srba 1989. godine bilo je uvod u brutalne agresije Miloševićevog režima koje su izvršene nad Bosnom i Hercegovinom, Hrvatskom, Slovenijom i na Kosovu. Vučić falsificira historiju kada danas Miloševića naziva velikim liderom, jer se radi o velikom balkanskom krvniku, zbog čije je politike više stotina hiljada nevinih ljudi izgubilo život. Uz to, Milošević i njegov režim su suodgovorni za genocid u Srebrenici i brojne druge ratne zločine, među koje spada i skoro četverogodišnja krvava opsada Sarajeva.\nStoga je nedopustivo da Vučić konstatira kako su Srbi tobože branili Sarajevo. Njegova najnovija retorika potpuno vraća beogradsku politiku na koncept velikosrpskih ideja koje su definitivno prošlost i više se nikada historijski neće moći realizirati niti će se takvo nešto uopće dozvoliti.\nOd zvaničnog Beograda očekuje se da svoje postupke i emocije stavi pod kontrolu i ne podiže tenzije, kako to radi Aleksandar Vučić u posljednje vrijeme, jer to nikoga uplašiti neće niti može doprinositi stabilnosti, miru i razvoju regiona – rekao je Radončić.\nPrethodni članakDžaferović: Vučić je još jednom pokazao da je privržen velikosrpskoj ideji i Miloševiću\nNaredni članakNovak Đoković šampion US opena


Limbo (2010) - Titlovi.com\n> Inn Keeper\n> Mrs. Doyle\n> Mrs, George\n> Miss Brown\nGodina je 1973. kada se Sonia seli s mužem i decom iz Norveške na Trinidada, gde Jo dobija posao kao naftni inžinjer. On, međutim, ima i dugogodišnju aferu, što Sonia saznaje, pa priliku za preseljenje na Karibe vidi i kao novu nadu u životu. Nova iskušenja počinje da se javljaju...\nPenzionerke Nina i Madlen tajno se vole već decenijama. Za sve druge, uključujući i Madleninu porodicu, one su samo susetke koje žive na poslednjem spratu zgrade. Dve žene se posećuju, uživajući u...\nKadža (Agnes Kitelsen), je učiteljica nemačkog jezika u lokalnoj školi, uvek dobronamerna, simpatična i vedre naravi, koja živi naizgled uobičajen, idiličan porodični život u norveškom gradiću. Ima...\nAnja (Andrea Bræin Hovig) i Tomas (Stellan Skarsgård), postigli su mnogo u svojim umetničkim karijerama. Međutim, njihovi životi su komplikovani, a njihova dva sina i ćerka-adolescent žive zajedno...\nU 25. veku ljudi žive u podzemnom svetu pod kontrolom kompjutera, gde su emocije zabranjene zakonom, lekovi za otupljivanje uma obavezni i niko nema ime, samo alfa-numeričku oznaku. Ali jedan čovek...


Vreme 1473 - Drzava i bastina: U mrezi administracije -->\nDržavni sekretarijat za narodnu odbranu, Savezna uprava za civilnu vazdušnu plovidbu, Preduzeće za vazdušni saobraćaj JAT, Vazduhoplovni savez Jugoslavije, preduzeća soko, utva, Teleoptik, Kluz, Prva petoletka, Aviogeneks, Pogon za vazdušni saobraćaj Generaleksport, Preduzeće za vazdušni saobraćaj Ineks-Adria Aviopromet, Panadria i Preduzeće za aerodromske usluge Aerodrom Beograd su osnivači Muzeja vazduhoplovstva Beograd.\nPo tvrdnjama Jove Simišića, nekadašnjeg člana UO muzeja ("Danas"), ukupna investiciona sredstva uložena u izgradnju muzeja, prema računovodstvenim podacima, iznosila su 1991. godine 9,5 miliona dolara. Od toga, 56 odsto uložio je SSNO, a civilne vazduhoplovne institucije i preduzeća, uključujući i doprinos samog muzeja – 44 odsto. Međutim, po njegovim rečima, značajni radovi i nabavka dela zemljišta nisu bili uključeni u investicioni program, a obezbeđeni su kroz donacije pojedinih suinvestitora. Posle raspada bivše države, 2002. godine doneta je nova odluka o osnivanju Muzeja vazduhoplovstva koju su potpisali: Savezna uprava za kontrolu letenja – sukl, JAT, Aerodrom Beograd, Prva petoletka – Namenska, Lola – Utva, Aviogeneks, Kluz – padobrani, Teleoptik – žiroskopi dmb-ftmt. Odluku nije potpisalo jedino Ministarstvo odbrane.\nOve godine Muzej vazduhoplovstva obeležava 30 godina od otvaranja zgrade i 60 godina od formiranja prve izložbe. Osnovan je pri komandi ratnog vazduhoplovstva u Zemunu, a prva izložba otvorena je maja 1960. godine na starom beogradskom aerodromu. Izgradnja sadašnje zgrade muzeja, površine 10.700 metara, započeta je sredinom 70-ih prošlog veka, a okončana 1988. Prva stalna izložba otvorena je za javnost sledeće godine, a iste godine arhitekta Ivan Štraus dobio je za projekat zgrade i kompleks Muzeja prestižnu jugoslovensku nagradu za arhitekturu lista "Borba".\nMuzej poseduje više od 200 letelica, od kojih je 60 izloženo. Među najvećim vrednostima kolekcije su primerci nemačkog meseršmita ME-109, engleskih harikena i spitfajera, ruskih jakovljeva JAK-3 i iljušina IL-2, i američkog B-47 tanderbolta, kao i nemački fokevulf 190, ruski JAK-9P i jedini u svetu sačuvani primerak italijanskog lovca Fijat G-50. Muzej vazduhoplovstva je 2013. godine proglašen spomenikom kulture.\nProšle godine muzej je zabeležio više od 50.000 posetilaca, a od otvaranja posetilo ga je skoro 1,3 miliona ljudi. Smatra se da je među 10 vodećih muzeja ove vrste u svetu.


Studenti se školuju za 139 nepostojećih zanimanja\nPočetak/Stare vesti/U fokusu/Studenti se školuju za 139 nepostojećih zanimanja\nNiške Vesti17. novembra 2016.\nAkademci u Srbiji i ove godine dočekuju Međunarodni dan studenata u uslovima nedovršene reforme visokog obrazovanja, a uz to se školuju za 139 nepostojećih zanimanja, jer Srbija još nema Nacionalni okvir kvalifikacija, kaže Milan Petković, predsednik Studentske konferencije univerziteta Srbije, SKONUS.\nMilan Petković, predsednik SKONUS-a\nSrbija još nije izradila Nacionalni okvir kvalifikacija, koji je najznačajniji instrument za uspostavljanje ravnoteže između te dve krajnosti, odnosno između tražnje i ponude radne snage.\nDisbalans je takav da u Srbiji svake godine fali između 20.000 i 30.000 kvalifikovanih radnika, dok u isto vreme nekoliko hiljada studenata završi fakultete za kojima ne postoji potreba na tržištu rada.\nŠifarnik zanimanja koji se trenutno koristi u Nacionalnoj službi za zapošljavanje datira iz 1998. godine.\nSamo na državnim fakultetima postoji 139 zanimanja koja ne postoje u zvaničnom šifarniku zanimanja pa samim tim nikom nisu ni potrebna, podsećaju akademci povodom Međunarodnog dana studenata.\n„Studenti Univerziteta u Nišu, kao i u celoj Srbiji, Međunarodni dan studenata dočekuju u atmosferi koja je ista kao i prethodnih godina. Od kada je usvojen Zakon o visokom obrazovanju 2006. godine po kojem se primenjuje Bolonjska deklaracija, studenti imaju problema, jer se ne primenjuje u potpunosti i na pravi način. Mnogi programi nisu reformisani do kraja, a dodatni problem je i to što ne postoji Nacionalni okvir kvalifikacija koji prati tržište rada. Tako dolazimo do situacije da se studenti školuju za nepostojeća zanimanja“, kaže Petković.\nOve godine se studenti iz prve generacije Bolonjaca suočavaju sa još jednim problemom.\nNaime, zakonom je predviđeno da oni mogu da studiraju dupli broj godina od broja koliko traju studije koje su upisali. Međutim, kako neki od njih nisu uspeli da završe studije, izgubili su status studenata.\n„To ne znači da oni moraju da odustanu od studija, ali se situacija dodatno komplikuje. Ovi studenti mogu da upišu ponovo studije, ali u tom slučaju moraju da dobiju potvrde fakulteta o položenim ispitima odnosno da se ti ispiti priznaju i nastave studiranje od trenutka kada su „stali“. Procedura je duga i mnogo košta studente. Na nekim fakultetima je zbog akreditacije moglo i da dođe i do promene ispita, pa bi studenti morali da polažu ispit ponovo“, objašnjava Petković.\nUz to, prvi Bolonjci ne prolaze isto na svim fakultetima, jer je resorno ministarstvo kada je produžilo rok za studije tzv. večitim studnetima, upitilo obavezujući dopis fakultetima da i Bolonjci dobiju godinu dana produžetka studija.\n„Pojedini fakulteti su pristali na to, ali neki nisu i brane se time da se drže Zakona o visokom obrazovanju i da ne žele da ga krše jer je dopis, kako kažu, manje obavezujući od Zakona. Pokušavamo da rešimo ovaj problem u korist studenata“, ističe predsednik SKONUS-a, Milan Petković.\nZa ovakav položaj studenata u Srbiji je krivo kako Ministarstvo prosvete, tako i sami akademci koji su sve pasivniji i ne angažuju se u studentskim organizacijama, ocenjuju u Studentskoj konferenciji univerziteta Srbije.\nbolonja Međunarodni dan studenata problemi SKONUS


Izvoz manji za 5% - Spoljnotrgovinska razmena januar-april 12,64 milijarde evra - Pluton Logistics\n10 NAJVEĆIH kontejnerskih BRODOVA na svetu\nRast trgovinske razmene Srbije i Italije u 2021.\nOvo je kamion sa najvećom kabinom u Evropi! (FOTO, VIDEO)\nKoliko su bezbedni podaci o ličnosti u vašoj firmi?\n30. maja 2020. Milica Milosavljevic\tizvoz 2020, pad izvoza zbog korona virusa, pad izvoza zbog korone, spoljnotrgovinska razmena 2020, uvoz 2020\nUkupna spoljnotrgovinska robna razmena Srbije u periodu januar-april 2020. godine iznosila je 12,64 milijarde evra, što je pad od 3,1% u odnosu na isti period prošle godine, saopštio je u petak Republički zavod za statistiku.\nU posmatranom periodu je izvoz bio vredan 5,24 milijarde evra i manji je za 5% u poređenju sa istim periodom 2019, a uvoz je „težio“ 7,4 milijardi, što je smanjenje od 1,7% na godišnjem nivou.\nPosmatrano samo u aprilu, izvoz iz Srbije vredeo je milijardu evra, što čini smanjenje od 28,9% u odnosu na isti mesec prošle godine, a uvoz je iznosio 1,41 milijardu, i manji je za 28,1 procenat. Prema desezoniranim podacima, aprilski izvoz je pao za 23% u odnosu na mart, a uvoz za 27,3%.\nKako se navodi, u periodu januar-april 2020. deficit je iznosio 2,16 milijardi evra i povećan je za 7,5 procenata u odnosu na prva četiri meseca prošle godine, a pokrivenost uvoza izvozom je pala na 70,9% sa prošlogodišnjeg nivoa od 73,3%.\nNajveće učešće u izvozu Srbije u prva četiri meseca 2020. imao je Region Vojvodine (36%) a u uvozu Beogradski region (48,8%). Spoljnotrgovinska robna razmena bila je najveća sa zemljama sa kojima Srbija ima potpisane sporazume o slobodnoj trgovini. Zemlje članice EU imale su udeo od 60,1% u ukupnoj razmeni.\nDrugi po važnosti partner su zemlje CEFTA u koje smo u prva četiri meseca izvezli robu u vrednosti 833,6 miliona evra, a uvezli za 244,9 miliona, tako da imamo suficit u iznosu od 588,7 miliona evra. Pokrivenost uvoza izvozom je 340,4%.\nKompletan izveštaj Republičkog zavoda za statistiku pročitajte OVDE.\n← Snažan uspon LUKE PIREJ – Najveći promet kontejnera na Mediteranu i 4. mesto u Evropi\nNebojša Šurlan novi direktor Infrastrukture železnice Srbije →\nSTATISTIKA: Spoljnotrgovinska razmena januar-jul 2020.\n31. avgusta 2020. Milica Milosavljevic\nSpoljnotrgovinska razmena januar-novembar 2020. – Izvoz 4,4% niži\n31. decembra 2020. Milica Milosavljevic\nMagacioner – piker\nZdravlje i navike vozača kamiona: evo šta kažu ispitivanja!\nUnos podataka o euro-kategoriji vozila na HU-GO portalu – Važne izmene od 1. jula\nNovi uslovi za ULAZAK u SLOVENIJU na snazi do 25. aprila


Back KULTURA LIČNOSTI Vasilije Kovačev oduševio na Njujorškoj nedelji mode\nsubota, 18 februar 2017 08:51\n- Moja prva revija u Njujorku, u septembru prošle godine je prošla sjajno! Međutim, osećaj posle ove revije ne može da se poredi sa mojim prvim pojavljivanjem na New York Fashion Weeku. Prosto u septembru je bilo lepo, svi su dobro odreagovili, neke kontakte sam stekao i bio zadovoljan. Međutim ovog puta, doživeo sam takve ovacije na sceni, da ne mogu da pronađem reči da opišem tu količinu dobre energije koju sam osetio od ljudi koji su mi prilazili sa svih stana, oduševljeni kolecjom… Na pitanje novinara za inspiraciju, kada sam rekao da su to ratnici ljubavi, oduševljenje je bilo još veće.\nNeka od najvećih imena srpske mode već su imala priliku da prikažu svoje kolekcije na najprestižnijim Nedeljama mode i to u Njujorku, Milanu, Parizu… Ovaj trend sjajne saradnje nastavlja se i u 2017. godini koju je otvorilo sjajno pojavljivanje Vasilija Kovačeva. Povodom velikog uspeha na ovoj prestižnoj Nedelji mode, predsednica Nacionalne komore za modu Srbije i osnivač Serbia Fashion Weeka , Svetlana Horvat, izjavila je:\n- Predstavljanje naših dizajnera pod platformom SFW- a na NYFW je sjajan uspeh za našu modu, ali i velika promocija za našu zemlju. Ovo je siguran način da korak po korak zakoračimo na američko tržište sa proizvodima naših dizajnera. Pažljivom strategijom i kontinuitetom u učestvovanju na njujorškoj Nedelji mode, sigurno ćemo taj cilj postići i biti korak bliže revitalizaciji naše tekstilne industrije. Ovom prilikom čestitam Vasiliju uz želju da mu ovaj uspeh da vetar u leđa i motiviše ga da još više stvara.


jul 8, 2020 urednik\nU Bratuncu je danas održana redovna sjednica Štaba za vanredne situacije na kojoj je razmatrana trenutna epidemiološka situacija i mjere koje su preduzete u cilju zaštite stanovništva od virusa korona. Na sjednici je istaknuto da je ukupna situacija u našoj lokalnoj zajednici, gdje je prethodnih petnaestak dana bilo lica pozitivnih na virus korona, znatno poboljšana.\nNačelnik opštine Nedeljko Mlađenović ocijenio je da je veoma važno da su blagovremeno preduzete mjere od strane Doma zdravlja, bolničkih ustanova u Zvorniku i Bijeljini, te nadležnih organa i službi.\n-U Bratuncu trenutno imamo jedno lice pozitivno na virus korona, koje nema nikakve simptome bolesti. Testirana su lica koja su bila pozitivna i sva su negativna, naglasio je načelnik navodeći da se u kućnoj izolaciji trenutno nalazi 25 lica.\nNa današnjoj sjednici je konstatovano da se pogoršava epidemiološka situacija u okruženju i susjednim opštinama.\n-Moramo biti veoma oprezni, jer predstoji period obilježavanja godišnjica stradanja na ovom području, vjerskih manifestacija, godišnjih odmora i povratka studenata iz kritičnih područja. Treba da budemo oprezni i da se ponašamo u skladu sa ukupnom epidemiološkom situacijom, jer ćemo lakše i efikasnije rješavati probleme, istakao je načelnik.\nOn je posebnu zahvalnost izrazio građanima Bratunca koji, kako je istakao, bez obzira na tešku situaciju zbog pandemije, poštuju sve mjere i propise koje donose Republički i Opštinski štab za vanredne situacije.\nBratunački Štab za vanredne situacije zaključio je da se u cilju zaštite stanovnika ove lokalne zajednice od širenja virusa korona nastavi redovna dezinfekcija javnih površina i objekata, te privrednih subjekata.\n← Dobar dan regijo – gost Željko Lazić, predsjednik FK Bratstvo\nMarko Šarenac za UPSMedia o prvoj godini na koledžu i planovima →\nfebruar 26, 2021, 1:26 am


Za vrijeme pandemije odgoditi procese koji podrazumijevaju učešće javnosti | Center for Environment\nZa vrijeme pandemije odgoditi procese koji podrazumijevaju učešće javnosti\nObzirom na trenutnu epidemiološku situaciju izazvanu virusom korona (COVID-19) i posljedice iste, te otežane mogućnosti rada, Centar za životnu sredinu je uputio nadležnim institucijama zahtjev za prolongiranje aktivnosti i procesa koji podrazumijevaju učešće javnosti, dok se ne saniraju posljedice pandemije i nastavi normalno funkcionisanje institucija.\nRazlog za upućivanje ovog Zahtjeva je otežan protok i praćenje informacija, nemogućnost prisustva na javnim raspravama, kao i otežana mogućnost pristupa potrebnoj dokumentaciji u domenu rada organizacija civilnog društva.\n“Budući da trenutne mjere Kriznih štabova isključuju javna okupljanja, sastanke i javne prezentacije, sasvim je logično da se odgađaju i svi procesi koji podrazumijevaju učešće javnosti za vrijeme trajanja pandemije. Međutim, ovim putem želimo nadležnima ukazati na potrebu da javnost bude na vrijeme obaviještena o svim promjenama, te novim rokovima i terminima za pomenute procese u kojima je učešće javnosti neophodno”, ističu iz Centra za životnu sredinu.\nZahtjev se odnosi na planske, regulacione, strateške i sve ostale značajne dokumente koji se trenutno nalaze na javnom uvidu i za koje su zakazane javne rasprave, kao i sve procese odlučivanja koji podrazumijevaju učešće javnosti.\n“Takođe, bitno je istaknuti da institucije trebaju definisati na koji način će biti omogućeno učešće javnosti u konkretnim slučajevima, no treba imati u vidu da je u pojedinim slučajevima vrlo značajno učešće i uloga lokalnih zajednica, te da mogućnost davanja komentara elektronskim putem nije kompletan postupak učešća javnosti u procesima odlučivanja”.\nIz Centra poručuju kako se nadaju ispravnoj odluci relevantnih institucija, kako bi svi nastavili kvalitetno sa radom nakon završetka pandemije koja je sama po sebi već sada nanijela dosta štete i građanima i institucijama naše države.


Učite nemački jezik - u NEMAČKOJ! - Kragujevac online - Sve o gradu na jednom mestu\nTrenutno se nalazite na strani: Vesti Info Kultura Učite nemački jezik - u NEMAČKOJ!\nStudenti svih fakulteta iz Srbije, Slovenije, Ukrajine, Makedonije, Hrvatske i BIH mogu da se prijave na BAYHOST letnji kurs. Ukoliko prođete selekciju, Vaš boravak u Nemačkoj biće stipendiran, a u troškove koje BAYHOST pokriva spadaju smeštaj, hrana i školarinu. Dodatne informacije potražite na:\nI važno je da znate da je rok za podnošenje prijava 1. April 2013. godine, ali i to, da ne morate biti vrsni poznavalac nemačkog jezika kako biste stekli šansu da učestvujete. Pokušajte, pokažite da ste motivisani, bilo da je stepen Vašeg znanja na A ili B nivou, i provedite nezaboravno vreme sa divnim članovima organizacije, kao i velikim brojem svojih kolega.